Map roue an Hiberni - Wikimammenn\nOberennoù damheñvel pe handelvoù all zo ivez, gwelout Map roue ann Hiberni (1869).\nGwechall-goz e oa…\n◄ Map roue an Hiberni Ar pesketaer bihan ►\nO chom evel-se bemdez evel eur c’hi stag, an den yaouank-ma nea voe ket pell evit dont adarre da enoui ; ne ouie petra da ober eus e gorf hag eus e spered. C’hoant a deuas d’ezan en eun taol da vont da vale bro ha lavaret a ra e frouden d’e c’hoar. Houman a ouel hag a lavar d’ezan adarra petra oa bet d’ezo gourc’hemenn o zad, a-raok mervel.\n— Ya, eme ar paotr yaouank, gwir a leverez, Henori ; evelato petra a dalv d’it ? Me a zo re yaouank, ha re e verv va gwad em gwasied evit chom ama da zellet oc’h an oabl o tremen ; mont da ober eun dro a rankan, ne vezin ket pell, hag, a-raok ma vezi skuiz ouz va gortoz, me a vezo distro adarre d’ar gear. Evelato, evit miret na deufen da ankounac’haat ac’hanout, e karfen kas ganen da batrom a zo aze, mar kerez rei anezan d’in.\n— Ya, a galon vad, emezi, rak ar pez a zo d’in a zo d’it ivez ; kas ganez kement az peus ezomm, gant na vezi ket pell, ne c’houlennan ken.\nHerri neuze a gemer ar pez a gar ; kas a ra aour hag arc’hant gantan, ha goude pokat d’e c’hoar a ouele, ma oa eun truez ! heman a ya en hent.\nTreuzi ar mor a reas hag o veza en em gavet en eur vro bell, e-lec’h ne anaveze kristen-Doue, e teuzas e berr amzer kement a oa eat gantan. Brema, setu eur paotr brao anezan, hep gwenneg en e c’hodell da gaout an distera tamm da derri e naon. Red eo beva koulskoudo pe vervel, hag, e feiz, an den yaouank-ma ne oa ket boaz da gaout diouer, na da labourat kennebeud ivez. Ne felle ket d’ezan dizeria evelato. Ebat a-walc’h eo lavaret mervel, pa vezer kant leo dioc’h eno ; pa vez red avad, ez eo eur c’hoari all. An naon a zo dishegar ha diês da c’houzanv.\nHeman, an den yaouank-man, gwisket evel eun aotrou, evel ma oa, ae vije ket bet êz d’ezan kaout labour, ma c’houlennje; ne c’houlennas ket.\nTrei e spered eo a reas da c’houzout da genta petra da ober. En Hiberni edo, pell dioc’h Breiz-Izel, e kear-veur ar vro-ze. Eno, war a glevas, edo ar Roue o chom. Petra ra heman ? O veza ma oa eur paotr koant ha dilastez, hag ahend-all desket e pep giz, e lakeas mont da lez ar Roue hag ez eas dioc’htu da c’houlenn komz outan. Ma voe lavaret d’ezan pignat war-laez.\nEat d’an nec’h, ec’h en em gavas ano a-benn-kaer dirak map ar roue hag e c’houlennas outan, hep e anaout, ha ue c’hellje ket ar roue kaout eun dra pe eun all bennak da rei d’ezan da ober.\n— Petra, eme ar prins, labour a c’houlennit ? En em gavet mad oc’h, ha mar kirit lavaret d’in piou hag eus a belec’h oc’h, neuze, dioc’h a glevin ganeoc’h hag ivez dioc’h ma ho pezo c’hoant, me a ouezo petra da ober ouzoc’h.\n— E feiz, eme an den yaouank, me ne doun kat eus ar vro-ma, eus a Vreiz-Izel oun ginidik. Va zud a oa a ouenn vad hag en o êz; goude ma varvas hon tad hag hor mamm, ni hon daou, va c’hoar ha me, a voe lakeat en hon tra. Neuze, a-benn eur pennad, deut da veza skuiz er gear, me am beus bet c’hoant da anaout ar bed hag oun deut ama, arc’hant a-walc’h ganen evit beva eur pennad. Evel a lavarer a zo gwir, tenna hep lakaat, nebeut e pad. Evel-se e c’hoarvezas ganen; n’eo ket kreski a rea an traou ganen bemdez, ha brema eat ganto war netra, o welan ez eo red mad d’in ober eun dra pe eun all evil beva. Setu e berr gomzou, aotrou, petra oun ha petra eo va buhez; n’em beus ken da lavaret d’eoc’h.\n— Mad ! mad ! eme ar prins; deut ganen da gaout va zad; n’ho pezo ket a geuz, a gredan, da veza lavaret d’in ar wirionez diwar-benn zo en em gavet ganeoc’h.\nHag i ha mont o daou. Pa voent dirak Roue an Hiberni, ar prins a lavaras :\n— Va zad, gouzout a rit ez eo eat va eil kuit, a-nevez zo. Setu ama eun den yaouank eus a Vreiz-Izel hag a chomo ganen hiviziken, mar fell d’eoc’h ?\n— Ma plij d’it a zo kement hag a ranker, eme ar roue; gra ar pez a gavi gwella erkenver an dra-ze; me ne virin ket ouzit.\n— A zo mad ! eme ar prins. Brema, den yaouank, deut ganen d’am c’hampr, ma komzimp eur pennadig.\nPa voent er gampr, ar prins a c’houlennas ouz paotr Breiz ha chom gantan a raje evit he heulia e pop lec’h : n’en divije ken tra da ober.\n— Ya avad, eme an den yaouank, chom a rin, ha laouen hras zo-mui-ken, pa ho peus ar vadelez da gemeret ac’hanoun.\n— Mad eo ! eme ar prins. N’ho pezo ket a geuz; evit ho kobr me a roio d’eoc’h kement hag a roen d’egile en ho raok : daou c’hant skoed pep miz !… Hag a-walc’h eo ?…\n— Ya da, eme Herri, a-walc’h eo, hag ho trugarekaat a ran !\nBrema, setu an den yaouank oc’h heulia map Roue an Hiberni e pep lec’h ma ’z ea, hag o tont, e berr amzer, da veza ker mignon d’ezan, ma veze diês penn ar prins pep tro ma ranke Herri mont dioutan aur pennadig hepken. Eürus e oa hor Breizad keit ha ma c’helle beza, nia vije bet evit kas sonj e ekoar diwar e spered. Noz-deiz e kave d’ezan klevet e dad o lavaret : — « Breur fall ha map dizent, ma ’z out ! E pe lecli ez peus-te lezet da c’hoar ? » Klevet a rea ivez mouez e c’hoar garantezus o c’hervel anezan da zont d’he c’haout, ha bemnoz, dre e gousk, e wela anezi glac’haret o ouela hag o klemm outi he-unau, hep eur c’hristen beo war he zro.\n— Gwell a ze ! eme ar prine, ma ne deus netra o tieza ac’hanoc’h, rak eur boan hag eur c’hlac’har vras e ve d’in rankout beza pell diouzoc’h ; ne ven birviken evit ho tilezel !\nPaotr Breiz a ouie ervad e oa gwir ar pez a lavare ar prins, ha pegement bennak ma oa eürus gantan, e kava diês chom eno ha lezel e c’hoar he-unan. Ne zizonje ket anezi na noz, na deiz, ha, dre ma tize kaout hed o c’har, e rede d’e gampr da zellet ouz he fatrom.\nAr prinz yaouank, o welet e oa eun dra bennak war spered e vignon ha ne grede ket lavaret petra oa, a lakeas evez piz hag a anavezas e tlie eun dra bennak a vras beza o c’hoari gantan. Pep tro ma ’z ea Herri d’e gampr, ar prins, pa zistroe, a lavare d’ezan :\n— C’houi a zo bet pell ! Petra eo d’eoc’h mont ken aliez-all diouzin ?\nPaotr Breiz a wel ervad brema e vezo diês d’ezan distrei da welet e c’hoar, hag an dra-ze, pa zonje, a greske e zoan Kleinm, gouela hag hirvoudi a rea bemnoz gwasoc’h-gwaz en e gampr, dirak skouer e c’hoar.\nEun dervez, ar prins a glevas anezan adarre hag a falvezas d’ezan gouzout petra a c’hoarie gant e vignon.\n— Marteze, emezan, az eo klanv ha ne gred ket lavaret Bed eo gwelet.\nHag hen ha mont. Ne deas ket pell, rak, en em gavet e-kichen an nor, e rankas chom eno, prennet hag alc’houezet e oa en diabarz.\nAntronoz, kenta a eure a voe goulenn ouz paotr Breiz :\n— Va mignon, emezan, eun dra bennak a zo hag a guzit ouzin, ha ma n’ho pije ket prennet ho tor, em bije gouezet. Dec’h da noz e klevjoun ac’hanoc’h (ha ne deo ket ar wech kenta eo d’in), o klemm kement hag eur Vadalen. Mar doc’h klanv, pe mar ho peus anken, lavarit, ha, mar gellan, me a raio eur vad bennak evidoc’h. N’eo ket brao tamm ebet e kuzfac’h ouzin ar pez a zo war ho kalon : gouzout ervad a rit e karan ac’hanoc’h kement, ne ve netra hag a virfe ouzin da ober vad d’eoc’h, ma ve gouezet petra eo.\n— Ne deo netra, netra ebet, eme an den yaouank, hag ho madelez evidoun a zo re vras. Evel am beus bet lavaret d’eoc’h c’hoaz, ar c’hlemmou-ze a glevit ganen, red eo ma laoskfen anezo pa vezan kousket, rak, evel ma tihunan, n’em beus ket eur zonj eus a netra ebet.\nGevier a lavare evel-se ha fall a rea nac’h, rak mar en divije bet lavaret penn-da-benn kement a oa oc’h ober poan spered d’ezan, pell a zo e vije bet diboaniet ha dinec’het.\nAr prins evelato a wele ervad e kuze e vignon eun dra bennak outan pell a oa, rak kastiza a rea bemdez ha deut e oa ken treut hag eur skoul. Map ar roue, evit gouzout ar wirionez, a lakeas ober eun alc’houez da zigeri dor kampr paotr Breiz. Hag, eun nozvez, a-greiz ma ’z edo heman oc’h hirvoudi gwasa adarre, patrom e c’hoar gantan en e zourn, ar prins a ya goustad war zoliou e lêrou da gaout an nor, a zigor anezi en eun taol hag a wel e vignon beuzet en e zaerou, o sellet oc’h eun dra bonnak a stlapas dioc’htu dindan e wele.\n— Petra a oa ganeoc’h aze, en ho tourn, emezan, ha perak ho peus-hu hen taolet dindan ho kwele ? Me a rank gwelet petra eo, rak brema eo anat d’in ne lavarit ket ar wirionez atao.\nSetu ma rankas Herri neuze kemeret skouar e c’hoar ha diskouez anezan d’ar prins yaouauk.\n— Patrom piou eo heman ? eme vap ar roue, mantret o welet pegen kaer e oa. Lavarit d’in da vihana ar wirionez en dro-ma.\n— Patrom va c’hoar, eme ar Breizad. Hiviziken, ne dalv ket d’in nac’h ouzoc’h netra eus ar pez a guzen a-raok. Dre ma karac’h kalz ac’hanoun, e kave d’in n’ho pije ket va lezet birviken da vont kuit diouzoc’h ; koulskoude em boa doan leiz va c’halon, ha ma klevac’h ac’hanoun oc’h hirvoudi hag o ouela evel a rean, e oa dre na c’hellen ket distrei da welet va c’hoar. Setu perak. Va zad, a-raok mervel, en devoa lavaret d’eomp hon daou chom an eil gant egile ; evelato, me a zo bet diskiant a-walc’h evit mont eus ar gear, ha hrema, pell a zo e klevan bemnoz mouez va zad ha va c’hoar o rebech d’in ez oun digalon. Va c’hoar a garan hag am beus karet hed ar wech, ha pa ’z oun bet eat diouti, na greden ket e vijen eat keit-all, na chomet ker pell hep distrei d’he gwelet. Ne ouzoun ket brema, siouaz d’in ! pe ez eo yac’h pe glanv, beo pe varo, ha ma ve ho madelez lezel ac’hanoun da vont, ez afen buhan d’he c’haout.\n— N’ ho peus netra gwelloc’h da ober, ha ma karjac’h e vijec’h bet eat pell a zo beza lavaret d’in diwar-benn petra ho poa doan. Kit eta, buhana ha ma c’helloc’h. Setu arc’hant d’eoc’h da vont ha da zistrei ama ganti, rak klevit ervad : mar deo ho c’hoar henvel oc’h ar patrom-ma, me a zimezo ganti, pe n’am bezo pried ebet.\n— Ar patrom-ze, eme baotr Breiz, a zo henvel a-walc’h ouz va c’hoar, petra bennak n’en deus nemet eur skeud eus he gened ; va c’hoar Henori a zo eun tamm brao kaeroc’h, ha pa ho peus c’hoant e teufe ama da zimezi ganeoc’h, e teuio, mar fell d’ezi dont; ma ne fell ket d’ezi avad, gwaz a ze ! Ha mar chom er gear, me a chomo ivez ganti : ne oufen ket lavaret gwelloc’h d’eoc’h, prins.\n— Mad ! mad ! eme ar prins; kit atao, ha digasit kemenn d’in mar chom er gear. Mar teu avad, deut en he raok ama, evit ma ’z in ganeoc’h da zigemeret anezi, pa en em gavo.\n— A zo mad ! eme baotr Breiz. Kenavezo neuze aotrou !\n— Kenavezo, eme ar prins, ha kefridi vad ! Arabad eo, me ho ped, dale da zigas eur c’helou pe gelou d’in !\n— Bez’ ho pezo, bezit hep aon, kenavezo eta ha yec’hed ! Ha paotr Breiz en hent etrezek ar gear.\nAn den yaouank-man, evel a c’hellit kredi, ne voe ket red pedi anezan da vont skanv en hent. Eul lestr sternet mad a gavas da gas anezan dioc’htu d’e vro. Al lestr-ze a dlie chom en eur porz-mor e Breiz, e Montroulez, da c’hortoz petra vije ar c’helou a vije da gas da vap roue an Hiberni : kamenn en devoa da ze.\nHerri en em gavas hep dale e ti e c’hoar. Houman a voe souezat ouz e welet, hag en eur hokat d’ezan e lavaras dre he daerou e oa bet kalz re bell oc’h ober e dro, hag e vije marvet hep dale gant an doan, ma vije bet chomet pelloc’h.\n— Selaou, emezi, ama zo eun dra : gwelet a rez ganen o chom va magerez hag he merc’h. E-pad ma ’z edos-te o foeta bro, me am beus kemeret anezo em zi ; hag o veva evel-se hon teir, me a gave berroc’h an amzer. Petra vijen-me deut da veza anez, lavar ? Mad ! en eur zelaou va c’halon hag o kreidi e vezin eürus, evel a leverez, me ne c’houlennan ket gwell evit mont ganez da gaout map roue an Hiberni, gant ma teuio ivez, ganeomp hon daou, va magerez hag he merc’h ; brema oun deuet, emezi c’hoaz, ne oufen ket pennad ebet beza pell diouto.\nDre gement-ma ar verc’h yaouank a ziskoueze he devoa kalon vad kement ha ma oa kaer he gened.\n— Mad ! mad ! eme ar breur, ma ne deus nemet an dra-ze a gement a ve o viret ouzit da zont ganen, ar re-ze a c’hell dont ivez ; kavet e vezo, me a gred, peadra d’o beva ha labour ouspenn, ma ne fell ket d’ezo chom vak hed an deiz.\nAr pevar-ma neuze a ra o fak, ha petra ’ta, hag a yeas ac’hano hep dale da Vontroulez. Eno e pignjont el lestr a c’hortoze anezo, ha dioc’htu ma voent diloc’h ha dindan gouel ez ejont etrezek ar mor doun.\nEun daou pe dri dervez goude, al lestr a voe darbet d’ezan mont da goll ; eur gwall-amzer spontus a oa savet, hag anez m’en devoa al lestr paour gallet paka an douar tostan a gavas, e vije bet eat a-bez d’ar oueled. Stoket ha distoket e oa bet evelato gant ar mor ha gant an avel ; ar goueliou a oa bet freget holl ha grêt evel dantelez anezo, ar gwerniou a oa bet torret, hag an heor, laosket da vont er mor evit klask herzel ouz ar barrad, a oa bet chomet war-lerc’h, goude terri e fard.\nBrema, en em gavet en douar, breur ar verc’h yaouank kaer-man, evit kas kelou buan da vap ar roue diwar-benn o c’hoar, a yeas atao a-raok hep gortoz ma vije aozet ha kempennet al lestr. Lavaret a reas d’ar prins ez edo e c’hoar o tont, hag e oa bet daleet gant ar gwall-amzer.\nAr prins laouen holl a deuas neuze gant e vignon d’ar porz-mor en devoa war eun treiz, e-lec’h ma tlie al lestr dont da zouara.\nPa voe aozet al lestr, ez eas adarre er mor evit kas ar re-man d’al lec’h ma oa lavaret d’ezo mont. Eur pennad mad o oa eat diouz an douar adarre, pa gouezas ar plac’h yaouank klanv gant ar droug-mor. Ne deo ket eun droug êz, tamm ebet ; hag Henori a zave he c’halon en he c’hreiz pep lamm a rea al lestr ; dre ma c’helle, e tistaole er-mêz kement he devoa debret. Neuze he magerez hag he merc’h a lavaras d’ezi mont ganto en eun tu pe du eus al lestr evit gallout êsoc’h a ze strinka er mor ar pez a rea poan d’ezi.\nAr plac’h yaouank-ma, n’he devoa disfisians ebet, a zentas ouz he magerez, hag a-greiz ma ’z edo gwella oc’h en em zikour, stouet he fenn ganti, ar wreg fall-ma hag he merc’h a grogas en he zreid, a zibradas krenn anezi dioc’h al lestr hag he zaolas er mor hep gouzout da zen ebet. Ar verc’h yaouank a gollas he fenn en eur goueza en dour, hag a yeas ac’hano gant ar mor, ne ouie nemet Doue da belec’h. Ne voe ket beuzet evelato ha divezatoc’h e vezo klevet hano anezi c’hoaz.\nAl lestr, goude an dra-ma, a gerze evel diagent, ha ne zaleas ket d’en em gaout er porz-mor ma ’z edo map roue an Hiberni ouz her gortoz, mall gantan gwelet c’hoar e vignon.\nWar ar c’hae edo, pa harpas al lestr er porz. Dioc’htu an diou wreg fall a lamm er-mêz, hag ar vamm a lavar d’he merc’h, pa wel ar prins o tont etrezek enno :\n— Kea brema d’e gaout ha lavar d’ezan ez out c’hoaz e vignon.\nHouman a yeas hag a lavaras hervez ali he mamm ; bet e oa kelennet evel-se ganti, ha mar o devoa taolet, o diou, Henori er mor, ne oa nemet evit ma c’hellje merc’h ar vagerez dimezi gant map ar roue.\nHeman a voe mantret, pa welas e oa houman ken dishenvel diouz he fatrom ; ne oa ket tost d’ezi beza ken kaer hag ar patrom-ze ; penaos e vije ?\nMap ar roue a zavas neuze droug ennan ouz e vignon hag a lavaras d’ezan :\n— Eur gaouiad out ! Da c’hoar ne deo ket eur skeud d’he fatrom. Hag ezomm az poa-te da zont, evel az peus grêt, da lakaat doan em c’halon ha da ober fall em, c’henver-me, n’em beus grêt nemet mad biskoaz ouzit ? Va mignon e oas hag ez peus treuzet va c’halon gant eur c’hleze a anken hag a c’hlac’har.\nPaotr Breiz, o welet e c’hoar diank, a voe ivez sebezet, ne glevas ger eus a gement a lavare ar prins d’ezan, ha dre-ze n’en em zidamallas tamm ; nemet gouela ne rea, en eur gredi e oa beuzet e c’hoar.\nMap ar roue a lavaras d’ezan evelato :\n— Pegement bennak a boan a rez d’in, va mignon out, ha chom a ri ganen, hag ouspenn e timezin gant da c’hoar, pegen divalo bennak ma ’z eo. Ne vezo ket lavaret birviken oun-me bet eat a-enep va ger. Evit gwir, ne vezo ket ken eürus ganen, evel ma vije bet ha te ivez, ma na vije ket bet diwanet a c’hevier eus da c’henou.\n— Mar ho peus c’hoant, eme ar prins yaouank, gant truez outan, pa fell d’eoc’h mont diouz an dud, kit teir leo ac’halen, en eur c’hoad am beus-me eno. Ne gredan ket az afe di den ebet d’ho kaout : eno e c’helloc’h mont bemdez da loja en eur c’hoz chapel a zo e-kreiz ar c’hoad, evit gallout en em c’houdoria dioc’h ar gwall-amzer hag en em ziwall diouz al loened gouez hag ar re fall, mar teufe d’ezo klask ober droug d’eoc’h.\n— Bennoz Doue ! prins mad, eme an den yaouank, evit ar vadelez ho peus em c’henver. Mont a ran d’al lec’h a lavarit. Kenavezo evit mad, emezan, rak dibaot eo ec’h en em welfemp ken !\n— Marteze ! eme ar prins mad, c’hoant d’ezan c’hoaz da zizoania kalon an hini a oa bet e vignon, hag a garie atao ; nemet Doue, den ne oar petra a zo da c’hoarvezout gant pep hini ac’hanomp.\nGoude kimiada diouz ar prins en eur ouela, Herri a ya ac’hano gant kalz a boan etrezek ar c’hoad a oa bet lavaret d’ezan. En em gavet eno a-benn ar pardaez, ha skuiz-maro gant ar pennad bale en devoa grêt, ez eas dioc’htu d’ar chapel hag ec’h azezas eno war eur maen, en eur ouela gwalc’h e galon hag o lavaret :\n— Ker yen hag ar maen-man eo ar bed evidoun hiviziken ; va zad, va mamm a zo maro ha va c’hoar ivez, siouaz ! Ha petra a rin-me dre ama ? Gwell eo d’in mervel ha mall eo d’in mont da gaout ar re am beus karet hag o deus karet ac’hanoun.\nTrei a rea an traou-ze gant doan war e spered, pa glev dor ar chapel, en doa prennet mad diabarz, o tigeri en eun taol hag o tont dirazan, ker kaer hag an heol pa vez o c’houlaoui un deiz, e c’hoar a laka anezan da sponta.\n— Mar dont spez va c’hoar, eme Herri, dent d’am c’herc’hat da vont d’he c’haout, deut mad ra vezi ! Hast affo digas ar maro d’in !\n— Ro peoc’h, va breur, emezi, me n’eo ket eur spez oun, da c’hoar avad, korf hag ene, hag evel m’az peuz anavezet anezi a-viskoaz. Atao oun beo, n’az pez ket aon eta ; klevet em beus pegen truezus eo da stad ha deut oun d’az parea.\nNeuze an den yaouank a lamm da bokat d’e c’hoar, brema eur barr kaeroc’h evit na oa a-raok. Meska e zaerou a ra gant he re, en eur lavaret d’ezi :\n— Eus a belec’h e teuez-te, va c’hoar ger ?\n— Klev, emezi, me a ya da lavaret d’it ; da c’hortoz avad, va breur, deus d’in da c’har, ma welin petra a c’hoari ganti.\nNeuze houman a denn eus he godell daou vigorn kaer evel arc’hant, a laka anezo war eun douzier lien gwenn-kann a oa ganti, hag o veza dizoloet gouli he breur e lavar d’ezan :\n— Lez ac’hanoun brema ; en eur labourat me a lavaro d’it kement a zo bet c’hoarvezet ganen, abaoe ma ’z omp bet eat an eil diouz egile.\nNeuze, ar plac’h yaouank a walc’h ar gouli hag a denn anezan al lin-wad, gant an dour a laka da zivera eus a unan eus ar bigorned arc’hant, hag e lavar evel-hen :\n— Goude ma oas eat kuit, pa voe aozet al lestr, ni a yeas ivez ; hag eat our pennad mat, me a gouezas klanv gant an droug-mor. Va magerez hag he merc’h a lavaras d’in neuze tostaat oc’h eun tu d’al lestr evit plega va fenn ha taol er mor ar pez a rea poan d’in. Heulia o ali a rejoun hag eur pennadig goude e voen taolet ganto o diou er mor war va fenn. En eur goueza a rejoun eur skrijadenn hag e kolljoun evit doare, ar skiant ac’hanoun va-unan, rak ne oufen ket lavaret petra a c’hoarvezas ganen, ken a deujoun ennoun va-unan adarre. Neuze, o sellet en-dro d’in e weljoun ez edoun en eur c’hastell kristal ken kaer, ne ve den war an douar evit kredi pegement e lugerne kement tra a oa e-barz. Ne welen ennan a bep tu nemet aour hag arc’hant. Em c’hichen e oa eur wreg kaer ha koant ivez. Hi a lavaras d’in : — « N’ho pezet aon ebet, me am beus saveteat ac’hanoc’h eus ar mor, goude ma ’z oc’h bet taolet e-barz gant ho magerez hag he merc’h : me eo am beus digasat ac’hanoc’h ama ; gleb e oa ho tilhad, me am beus tennet anezo diwar ho tro ha, goude sec’ha ho korf paour a grene gant ar riou, em beus astennet ac’hanoc’h aze war blunv gwenn an alarc’h mor ; diganan-me ivez eo ho peus bet al louzou en deus ho tigaset ennoc’h hoc’h unan, ha brema e chomoc’h ganen da ober-al louzeier a ran gant ar geot mor a zastuman. Ne deus ket gwelloc’h evito, emezi, da barea dioc’h pep seurt klenvejou ; n’ho pezet ket aon eta, ama e vezoc’h eürus. Arabad eo d’eoc’h avad klask mont ac’han, rak na dafac’h ket a-bell hep beza beuzet. Bez’ emaoc’h ama en eul lez kristal a zo daouzek kant goured dindan ar mor. A-zioud al lez-ma zo eun enezen ha di ez an va-unan ker buan ha lavaret hag evel ma karan, e labous pe e pesk, da barea gouliou ar re am c’har hag a garan. Va hano-me a zo Morgan, ha mar fell d’eoc’h chom ama a galon vat ganen, me a zesko d’eoc’h an nerz o deus da ober droug pe vad kement louzaouen a zo er mor ha war an douar ; ne deus netra na ouzoun ; ne deus gouli na klenved na barefen ; va galloud a diz tro-war-dro d’ar bed, en nenv hepken ne c’hellan netra. Pa ho pezo tremenet dek vloaz o teski bemdez eun dra bennak a nevez, ne ouezoc’h ket c’hoaz nemeur a dra e-skoaz a ouzoun. Anez va gouiziegez-me, Arzur ne vije ket bet pare birviken, nag Arzur na kant all am beus-me digaset nerz ha yec’hed d’ezo, evit ma c’helljent, gwelloc’h a ze, dispenna ar Zaozon milliget ! » — Setu, eme ar plac’h yaouank, petra a lavaras Morgan, ar wreg kaer-ze d’in neuze, ha brema ez eus eun nebeut deiziou e c’halvas ac’hanoun da vont d’ha c’haout. En he c’hampr edo, el lec’h ma rea he louzeier. Eno, dirak eur pez fourn dan, goloet gant eur baeron arem vras, e oa en he c’hichen eur bern geot a daole e-barz, hini ha hini, hag a veske goude, peb an amzer, gant eur wialenn ruz-glaou, great, emezi, gant mein kaer. — « Va merc’h, galvet em beus ac’hanoc’h ama, evit ma klevfoc’h ganen petra a zo a nevez gant ho preur. Gouzout ervad a ran e karit kalz anezan hag e kar ivez ac’hanoc’h. Anken ho peus abaoe ma ho peus kollet ar gwel anezan. Mad ! emezi, dare oc’h da goll anezan evit mad, rak ho preur a zo gwall-glanv hag a dise mervel hep dale gant ar c’heuz en deus d’eoc’h, ma na dit ket da barea eur gouli a zo deut d’ezan en a c’har. Ho preur a zo brema du-ze en eur c’hoz chapel e-kreiz eur c’hoad bras ; e-unan ema eno, ha red eo d’eoc’h mont d’he gaout en noz kenta-ma. Diou heur hanter bo pezo da chom gantan, hag e pad an diou heur hanter-ze e rankoc’h, da genta, gwalc’hi e c’har gant an dour a zivero eur ar bigorn-ma a rean d’eoc’h ; ha goude, leda war e c’houli al louzou a zo er bigorn all-ma. Gant al louzou-ze e pareo a-benn ma vezo bet lakeat teir gwech war e c’har. Pa vezo deut ar mare da zont dioutan, e sachin war ar sug-ma a stagan ouz ho troad kleiz, ha neuze e tistrofoc’h buanoc’h evit an avel. Eur sklerijenn gaer, evel goulou-deiz, a lakin da lugerni en-dro d’eoc’h, ha, gant aon na c’hoarvezfe ganeoc’h netra a gement a ve evit miret ouzoc’h da vont da gaout ho preur pe da zont en-dro, setu eur c’hleze-falc’h, krenva kleze a zo bet biskoaz. Great eo bet evit Arzur ha d’ezan hepken eo bet hag e vezo adarre, pa zistroio a-enep ar Zaozon. Gantan en ho tourn, den na tra ne harzo ouzoc’h. Brema, va merc’h, emezi d’in, kit da wiska an dilhad kaer am beus lakeat d’eoc’h en ho kampr ha bremaik me va-unan a yelo d’ho kas d’an aod. Ac’hano ez eoc’h war-eeun hag en em gavfoc’h gant ar c’hoz chapel em beus lavaret : eno ema ho preur, eun truez he welet. » — Setu, va breur, emezi, penaos oun bet saveteat eus ar mor ba penaos ez oun deut ama d’az parea. Brema me a ya da leda va louzou war da c’houli ha dioc’htu da boan a zigresko hag a yelo kuit. A-benn ma vezin-me bet ama teir gwech, e vezi pare klok. Diou nozvez all am beus da zont c’hoaz ; goude-ze avad ne c’hellimp marteze en em welet ken.\n— Petra, eme he breur d’ezi, ha ne ve ket gallet tenna ac’hanout eus a zaouarn Morgan ? Ma ouezfe map roue an Hiberni emaout ama hag ez out ken kaer all, ne gredan ket e tistrofez ken d’ar mor, rak dont a-benn a rafe da viret ouzit, kement e kar ac’hanout !\n— Allaz ! emezi, en eur denna eun huanad, diês e ve d’ezan va c’haout ; gwelet a rez ar sug-ma stag ouz va gar ; great eo bet gant houarn, gant dir ha diamant : setu penaos eo, pa fell d’it klevet. Evit miret na zistrofen ken da lez Morgan, e ve red trouc’ha anezi e meur a damm, e-pad ma sko an heur a zo bet lakeat d’in da vont kuit, ha ne gredan ket e ve bouc’hal na benveg krenv ha lemm a-walc’h evit he zrouc’ha en eun taol; koulskoude en eun taol, en taol kenta eo e rank beza torret, pa anez an eil taol a yelo e-biou.\nA-benn eur pennad goude m’he devoe lavaret an dra-ze d’he breur, e pokas d’ezan ha dioc’htu ez eas ac’hano evel eul luc’hedenn, eur sklerijenn gaer en-dro d’ezi.\nBrema, lezomp Henori da zistrei da oueled ar mor hag ha breur d’he gortoz betek antronoz.\nE-pad ma oa bet an daou-ma an eil gant egile, eur paotr-saoud en devoa klevet ha gwelet kement a oa bet ganto hag e pe c’hiz.\nAr paotr-saoud-ma, diank darn eus e chatal d’ezan, a oa bet chomet pell an uoz d’o c’hlask dre ar c’hoad. Bez’ ez edo war-dro ar chapel, pa welas eur sklerijenn vras o sevel hag o tont etrezeg ennan. Da genta, e kredas e oa an heol; o kement-se, pa deuas da zonj d’ezan ne oa nemet diou heur c’hoaz abaoe ma oa serret an noz, e lavaras outan e-unan :\n— Eun dra bennak a nevez a zo dre ama, rak evit an heol n’eo ket, re vuan en defe great e dro neuze; n’eo ket al loar ivez.\nHag heman a zelle hag a vvele e tostae atao ar sklerijenn outan. Petra ra neuze ? Mont da guzat a-drenv ar chapel, hag ac’hano, oc’h astenn e zaoulagad, e welas e oa eun demezel guer, hag e oa eat e-barz. Ar paotr-man, kivioul an tamm anezan, ha dispont gant an dra-ze c’hoaz, a dosta evit gouzout petra eo ba petra ra an demezel er chapel. Sellet a ra dre doull an nor ha gwalet ar plac’h yaouauk o pokat d’eun den yaouank droulivet a oa eno. Gwelet a ra anezi o walc’hi e c’har hag e c’houli d’ezan; he c’hlevet a ra o komz ouz he breur hag heman o lavaret : — « Ma ouezfe map roue an Hiberni emaout ama e ve eürus ha laouen, hag e teufe evit klask da gaout. » — Ar c’homzou-ma ha kement en devoa gwelet ha klevet ar paotr-ma ne voent ket kollet gantan.\nNeuze, setu ma voe lezet gant ar zoudarded. Pa oa eat el lez, ei c’houlennas komz oc’h map ar roue hag e voe lavaret d’ezan pignat d’he gaout. Eat d’an nec’h, ar paotr a sko war an nor hag a zigor anezi dioc’htu. Gwelet a ra eun den yaouank kaer, hag hep troidellat tamm, e c’houlenn outan ha map ar roue eo. — Ya da, eme ar prins ; petra a zo, va faotrig ?\n— Eun dra am boa da lavaret d’eoc’h.\n— Ne rin ket ama, Aotrou, gant aon na ven klevet gant unan bennak. Ha n’ho peus-hu ket eur gampr all pelloc’h du-ze ? eme ar paotr, o sellet oc’h eun nor a oa prennet. Deomp e-barz, mar plij, Aotrou, hag e klevfoc’h va c’hefridi ganen ; rak arabad eo, eme va mamm, e klevfe den nemedoc’h ar pez am beus da lavaret, eun dra eo hag a zell ouzoc’h-hu hepken.\nAr prins yaouank, souezet o klevet ar paotr, a zigor an nor a oa diskouezet d’ezan hag a ya e-barz. Ar paotrig war e lerc’h. Heman, goude prenna an nor, a zistro ouz ar prins hag a lavar d’ezan penn-da-benn kement tra en devoa gwelet ha klevet.\nMap ar roue a anavezas dioc’htu e oa ar plac’h yaouank-ze, a oa hano anezi gant ar paotr, c’hoar e vignon deut da welet anezan ha d’her parea, mar gellche.\n— Me a rank gouzout, eme ar prins d’ar paotr, ha gwir a leverez d’in ; chom a ri ama betek emberr da noz ha neuze ez aimp hon daou hag e welin va-unan, pa dle dont diou wech c’hoaz, eme-te.\n— Ya da, Aotrou, ganti he-unan eo em beus klevet, ha mar deo gaou, war he lerc’h e lavaran.\n— Mat eo neuze, eme vap ar roue.\nDeut an noz, an daou-ma a yeas d’ar c’hoad hag emberr, war-dro dek heur, setu eur sklerijenn gaer o sevel hag o tont war-zu enno.\n— Gwelet a rit, eme ar paotr, ema-hi o tont; tec’homp a-drenv ar chapel, ha goude e c’helloc’h gwelet ha klevet, evel a glevjoun hag a weljoun dec’h.\nHervez kelenn ar paotr, map ar roue a ya a guz hag ar plac’h yaouank adarre a ya ivez er chapel hag a ra d’he breur, evel he devoa great an noz a-raok. Ar prins a zell piz outi hag a wel brema ez eo henvel-buez ouz ar patrom en devoa bet digant he breur hag eur barr kaeroc’h zoken, evel a lavare.\n— E c’hoar eo, emezan. Me wel ervad brema n’eo ket hen eo a dlie beza tamallet, an diou a zo du-ze eo ; kavet e vezint. Ar c’henta tra a zo eo kaout houman eus al lec’h m’ema.\nNeuze e selaou piz hag e klev petra a lavar he breur d’ezi ha petra a lavar hi d’he breur.\n— Ma ouezfe map ar roue !… emezan.\n— Ha pa ouezfe ! eme ar plac’h yaouank; ne ve biken evit va c’haout eus a-dre daouarn Morgan. Kouls ha ma oar houman parea dioc’h pep seurt klenvejou, ez eo sorsarez ivez.\n— Gwelet e vezo, eme ar prins outan e-unan.\nNeuze, pa voent distro ac’hano, ar prins a lavaras d’ar paotr :\n— Ar wirionez az peus lavaret d’in ha brema e rankez dont ganen adarre, ma welin hirio ha me a c’hello kaout tud ha benvegou krenv a-walc’h evit dont a-benn, en taoliou kenta a vezo skoet war ar sug, da drouc’ha anezi e meur a damm.\nDistro d’e lez, man ar roue a gemenn da gement gofeller a zo e kear dont d’he gaout. Pa voent en em gavet, e voe roet da zarn anezo houarn, dir ha diamant, gant gourc’hemenn da ober eur sug kalz tevoc’h evit an hini en devoa gwelet stag ouz troad an demezel ; ha da zarn all, houarn ha dir ha diamant ivez da ober eun hanter dousen bouc’hili dremmet kalet a-walc’h evit trouc’ha ar sug a vije great.\nHeman a ouel hag a huanad, hag e c’hoar, glac’har ivez leiz he c’halon, a zo red d’ezi c’hoaz rei nerz d’he breur. Ne c’hello mui, siouaz ! gwelet anezan, ne vezo mui evit dont eus a oueled ar mor, ha dalc’het e vezo eno hiviziken gant Morgan da ober louzeier ne vezint ket evit parea anezi diouz he doan hag he c’heuz. Ya, doan he deus, ar c’hoar vafe, o vont diouz he breur ha kouls lavaret diwar an douar. Pegen eürus bennak e vezo, e ve gwelloc’h ganti chom hep mont, ha kaout poan, mar deo red, evel ar re all. Siouaz d’ezi ! Ne dalv ket lavaret, pokat a ra d’he breur, briata a ra anezan en eur skuilha daerou hag en eur lavaret kenavezo d’ezan.\nMall e oa d’ezi rak ar sug a denn war he gar. Dioc’htu ar paotr-saoud a zo er-mêz a ziskouez d’e dud skei, ha dioc’htu e voe klevet c’houec’h taol bouc’hal o koueza, ken a zoune, war ar sug a voe trouc’het eno e seiz tamm. An tamm dioc’h ar mor a riklas kuit ha ne voe gwelet mui\nAr plac’h yaouank, ne ouie doare eus a netra, a zo souezet ha laouen o welet petra a zo c’hoarvezet. Map ar roue a grog en he dourn hag a deu ganti da gaout e vignon, en eur lavaret :\n— Brema me wel ervad n’ho peus ket drouk-c’hreat em c’hever. Setu ho c’hoar, anaout a ran anezi diouz he fatrom, ha ma kar, me a vezo he fried.\nAr plac’h yaouank, laouen o welet ne rankche mui distrei d’ar mor hag e c’hellche chom hiviziken gant he breur, a lavaras da vap ar roue he devoa bet lavaret ya a-raok ba n’en em zislavarche ket brema.\n— Mat eo ! Pep tra a c’hoarvez evit ar gwella, eme ar prins yaouank. Deomp holl brema d’al lez.\nAr prins a glevas bed an bent gant e vignon petra a oa bet c’hoarvezet gant e c’hoar, ha penaos e oa bet taolet er mor gant he magerez hag he merc’h. Dre-ze, dioc’htu ma en em gavas er gear e lakeas gori eur fourn en devoa ha strinka enni e wreg hag he mamm. N’o devoa ket laeret o gobr, an diou bez-fall ma oant !\nA-houn nebeut deiziou goude, e voe great an eured nevez gant ar prins yaouank hag ar plac’h koant-ma eus hor bro.\nFest a voe e-pad daou viz hep distaga, ha klevet a zo. lavaret e voe pedet gant ar brinsez nevez eur c’halz a dud eus a Vreiz da vont d’an Hiberni. Mont a rejont ha pa zistrojont, ne gleved anezo nemet o kana meuleudi da dud ar vro-ze, tud vat evit doare hag eus a ouenn ar Vretoned koz.\nAr brud eus ar pez a oa bet c’hoarvezet a redas buan dre gement bro a oa tro-war-dro, ha setu war zigarez ma oa bet devet an diou wreg fall, ne dalie ket eur gwenneg kroc’hen pep hini, setu eur brezel spontus o tigeri gant ar Zaozon fall a-enep roue an Hiberni. Eun abeg fall a oa hennez, hag eun dra bennak all eo a c’hoarie ganto.\nAr roue deut koz hag izilh a lakeas e vap e penn e zoudarded evit difenn e vro. Ar prins yaouank a oa eur paotr stard hag a galon. Pa glevas petra a oa ne deas ket war a-drenv, petra bennak ma oa rankout d’ezan raont diouz e bried ha lezel anezi er gear gant e dad. Hema, ar roue koz-ma, a oa eun den eus ar re wella. Evelato ar prins a lavaras d’ezan taol evez na c’hoarvezje droug ebet gant e bried yaouank.\n— Ne raio ket, n’az pez ket a aon rak kememt-se, ha gant ma c’helli en em viret da-unan diouz ar Zaozon kouls ha ma vezo hi miret diouz pep droug ganen, ec’h en em welimp hep dale laouen hag eürus.\nLavaret mat a rea an tad. Heman a gare re e verc’h-kaer evit gouzanv an distera poan da zont d’he c’haout.\nAr prins yaouank a oa eat eur miz pe zaou a oa eus ar gear, hag e bried a yea bemdez da ober eun dro-vale dre al liorz gant he zad-kaer. Henori a daole evez ouz pep tra, evit anaout an ardemez dre eno. Eun dervez e savas abred hag ez eas d’al liorz. An nor a oa digor, hag houman dioc’htu ac’hano, ganti ar c’hleze he devoa bet digant Morgan. Mont a ra da di eur miliner a oa eno tost hag e c’houlenn eur marc’h digantan. Ar miliner a roas d’ar wreg yaouank eur c’hoz marc’h en devoa eno er c’hraou hag hi ha mont war e gein ha yao kuit. Kaer he devoa klask lakaat he marc’h da vont buan, ne rea pep kammed nemet koueza war e benn.\n— Sad’ ama eur c’hoari vrao am beus-me kavet ama ! eme ar brinsez. Mar talc’han-me hewian, ne din ket a-bell, feteiz ! Deport, emezi, aze zo eur prad glas.\nHag hi ha diskenn eno ha leuskel he marc’h er prad. Houman a ouie ervad petra rea ha ne vije ket bet eat eus ar gear, ma n’he divije ket gouezet petra oa nerz he c’hleze-falc’h. Perc’hen ar c’hlaze-ze n’en devoa nemet goulenn evit kaout. Ar brinsez a anaveze an dra-ze hag a lavaras :\n— Dre va c’hleze, ra ve ama dioc’htu ar c’haera marc’h a zo bet biskoaz !\nHa setu eno eur marc’h eus ar seurt ne weler mui, dibr war e gein ha kabestr arc’hant en e benn. Ar brinsez a bign war e gein ha kuit. Ne voe kel pelll ma en em gavas el lec’h ma ’z edo he fried. Houman, ar brinsez-ma, evit miret na vije anavezet gant den, a oa gwisket evel eur brezeller kaer.\nAn diou arme a oa an eil dirak eben ha c’hoari a-zevri-beo a oa ganto. Koueza a rea tud he fried evel kelien, ha kaer o devoa klask stourm hag herzel ouz o enebourien, ne oant seurt-Doue d’ezo.\nNeuze ar brinsez a lamm war ha marc’h, e-kreiz an emgann ruz. Tenna a ra he c’hleze, hag, evel eur falc’her e-kreiz eur prad, ne dennas eun alanad ken a voe lakaat a-stok ganti eur c’harden Zaozon, an hanter pe war-dro eus ar re a zalc’he penn ouz map roue an Hiberni.\nHeman hag e zoudarded koulskoude ne choment ket a-drenv kennebeut, lammet a reont, evel en taoliou kenta, ha kaer o devoa evelato, ar Zaozon a stoke anezo, ha bec’h o devoa an Hibernied o c’hounit warnezo. Ar prins yaouank, o welet pe labour a zo digor, a zired evel eun taro gouez da deurka ar Zaozon. Kaout a reas harp d’e gernel ha d’e daoliou ha panevet e wreg en divije ranket koll ha tenna a-gil ; great e oa adarre o stal d’e dud, pa en em gavas c’hoaz ar brezeller yaouank (ar brinsez eo e oa hennez adarre), da harpa anezo evit an eil gwech. Tost d’an hanter eus ar re a choma a voe lazet gantan c’hoaz, hag evelato dre ma laze anezo, ar re all, evel moc’h-gouez, ne dec’hent ket en e raok.\nMap roue an Hiberni a lavaras da lod eus e dud ober an dro d’ar brezeller yaouank ha derc’hel anezan er penn kenta, evit ma c’hellje dont da anaout piou e oa. Kaer o devoe klask dont a-benn a gement-se, tec’het a eure hema eus o daouaro ha mont kuit hep na ouient e pe lec’h. Neuze prins an Hiberni a stagas eur wech c’hoaz gant ar Zaozon a oa dirazan, kalon a-walc’h en devoa heman hag e dud ivez, ma vijo bet hanter anezo d’ar re all ; pegement bennak ma oa bet lazet d’ar Zaozon marteze ouspenn an diou zrederenn wella eus o zud, ar re a oa beo c’hoaz a oa anezo muioc’h evit eus an Hibernied.\nEn dro-ma ar Zaozon a oa bet flemmet ken doun gant ar brezeller, ma rankchont goulenn ar peoc’h. Red mat e oa d’ezo, rak kement den a vrezel a oa e Bro-Zaoz a oa deut d’an Hiberni, o kredi, emezo, e teuje ganto en distro kement vad a oa e-barz. Eun distro kaer o devoe, ha mad a voe great d’ezo. Biskoaz den ne voe paket evel ar re-man a rankas leuskel o c’hroc’hen eno da zec’hi betek ar varn. Hed eul leo hag ouspenn an douar a oa goloet gant korfou ar Zaozon. Gwad Saoz, a lavar darn zo, ne deo ket mat da drempa an douar, o veza ma sav diwarnan loustoni ha gwriziou fall e-leiz. Mat pe fall, a-walc’h a oa bet skuilhet a wad eno; a-walc’h, ken a dride kalonou an Hibernied holl.\n— Eun dervez bennak zo, emezi, e oan bet eat da ober eur bale el liorz, hag, o veza kavet digor an nor, ez ejoun er c’hoad a zo tost aze, ha pa glaskjoun an hent da zont er-mêz, kaer am boe klask, ne gaven hent ebet. Hirio hepken eo em beus gallet dont er-mêz eus ar c’hoad ha distrei d’al lez.\nE-pad ma ’z edont gant koan, merc’h-kaer ar roue a c’houlennas ouz he fried piou e oa hennez, ar brezeller bras-ze, a oa hano anezan war e lizer, hag en devoa great taoliou ken kaer a lavare.\n— E feiz, eme ar prins, diês e ve d’in lavaret piou eo, pa ne ouzoun va-unan. Goulennet a-walc’h em beus e hano ; hen avad ne falveze ket d’ezan e vije anavezet gant den, evit doare. Ne gav ket d’ in e ve eus ar vro-ma, rak ne anavezan den ebet dre ama a gement a ve ken krenv ha ma ’z eo.\nAr wreg yaouank a ra an neuz da veza souezet ; sellet a ra ouz ha fried, hag, en eur zellet, e wel, evel kement hini a zo eno, n’ ema mui e groaz ouz e vruched gantan.\n— Asa ! emezi, petra ho peus-hu great eus ho kroaz ? Pe gollet pe betra eo ganeoc’h ?\n— Red eo ma ve ! eme vap ar roue, ne felle ket d’ezan lavaret ar wirionez war gement-man. Tizet eo bet, me oar vat, gant eun taol goaf pe eun taol kleze bennak, e-kreiz an emgann, ha neuze eo kouezet ha kollet, hep gouzout d’ in.\n— Diwallit, va fried, eme ar wreg yaouank, na ve gaou a lavarfac’h ! Roet eo ho peus anezi da unan bennak, ha marteze houman eo, emezi, o tenna eus he godell hag o tiskouez d’ ezan ar groaz he devoa bet digantan.\n— Gwir eo, eme vap ar roue, hounnez eo va c’hroaz, ha penaos ho peus-hu bet anezi ?\n— Penaos, emezi, em bije-me bet gallet he c’haout, ma n’ ho pije ket c’houi roet anezi d’ in !\nNeuze ar prins hag ar re all a oa eno, kouls hag ar roue koz e-unan, a anavezas ervad e oa hi eo a oa bet eat d’ an emgann hag he devoa bet great an taoliou kaer a oa hano anezo war al lizer. Map ar roue a zavas dioc’htu diouz taol da bokat d’e bried dirak an holl.\nAr wreg yaouank a lavaras neuze :\n— Mar doc’h bet trec’h ha m’am beus-me great eur vad bennak d’eoc’h ez eo, kredit ervad, dre nerz ar c’hleze-falc’h a oa ganen. Ar c’hleze-ze ne harz den na tra outan, pa vez ar gwir gant an hini a zougen anezan. Bet em beus-hen digant Morgan, hag, hervez am beus klevet ganti, ne deo bet betek-hen nemet da unan eus ar vrezellerien vrasa a zo bet biskoaz ; roet e oa bet d’ezan gant Marzin. D’eoc’h-hu, va fried, e roan anezan brema, dalc’hit d’ezan hag ar Zaoz birviken ne vezo evidoc’h. Arabad eo e ve kollet, rak klevit mat : c’hoari a ranko c’hoaz ha c’hoari stard a-enep ar Zaozon, a-benn e-leiz a vloaveziou ama. Ya, emezi, eun amzer a dle beza ma vezo gwasket ha gwall-gaset ar ouenn villiget-ze. Evel bleizi e vezint kaset eus ar vro pe lazet, unan a zaou. Eus ar pevar avel e savo an dud en o enep. Ar brini gouez a nijo hag a grio, bodet a vandenn a-zioud ar Zaozon astennet maro a-steiou. Dispenna a raint anezo tamm ama, tamm a-hont. Dalc’hit mat d’am c’homzou, ne deo ket gevier int. Klevet em beus ar pez a lavaran ama, pa ’z edoun el lez kristal e goueled ar mor gant Morgan hec’h-unan.\nGoude-ze, e-pad ma vevas map roue Hiberni hag e bried, ar Zaozon ne deujont ket eur wech zo-mui-ken da glask netra en o bro. Mat a rejont, rak o ler en divije damantet. Ne oant ket hep gouzout an dra-ze ha n’ o devoa ket ankounac’heat ar gwall lamm a oa bet distaget diouto gant Merc’h Breiz-Izel. Tud ar vro-ze a zo gwad dindan o ivinou, ha n’eo ket Saozon fall a rafe da verc’hed Breiz zoken tec’het birviken en o raok.\nEvel am beus klevet gant va zud koz, am beus lavaret d’ eoc’h. Pa ne deus netra ebet ken, lakeomp peb a gornad butun brema !\nRetrieved from "https://br.wikisource.org/w/index.php?title=Map_roue_an_Hiberni&oldid=108122"\nLast edited on 20 September 2017, at 14:25


Camille Paglia: Das Problem der Linken mit der freien Meinung - WELT\nPle tekll pell uleteu, uleteu Iekleu etp Bluteppullu eu pel etleklvelplaeu Vuluelpllv ut lke Pllp lu Bkltepetokle. Buek lelel hnlplell pull elue Belllluu, ple Oeu ent pel Veppelle pel tluheu Glaeulpelluu „Pkeuae.ula“ ueektepeu heuu, elue Belllluu, Oll pel Plnpeuleu – upel peklelpeu vll peppel plleOO aepekteeklpuenllet: Plnpleleupe – ple Bulteppnua uuu PeOltte Beatle tulpelu. Ple putte „enp pel Behntlol eultelul“ nup pnlek elue „pneel oelpuu ut eutul“, etpu elueu Pekvnteu, elue Ueppe, elueu Ileuppevnetteu, elue Ileuppevnette elpelel velpeu, peleu pev. peppeu Fenl ulekl tekt lpl.\nBeluel putt ple Vuluelpllol pel Bluteppullu uelpleleu, lkle Peekel ent peO VuluelpllolpeeOonp en uelhenteu upel pull otteultlek entenlleleu. Vup pel Vuluelpllolpoloplpeul Beulp Aeael putt plek otteultlek tel elueu Pllet eulpekntplaeu, lu peO el aepekllepeu kelle, Blupeklouhnuaeu pel Zelunuaptlelkell peleu pekteekl tel ple BeOuhlelle nup Vuluelplloleu peleu Buleu, vu leuep huplpele 6nl lu pepuupeleO ZeQ aeotteal velpeu Oeppe.\nBel Putepp tel plepeu Pllell vel elue Uultepnua, ple PeOltte Beatle tel plepep PeOeplel euaeheuplal kelle – pelu Illet (pel pelueke vle elue Uelpettkulunua pep ehepeOlpekeu Ielauup htlual): „Pevnette Bnetllol nup pevnette Zntllotlellol lO vepltlekeu Geuuu“. Iupeok ZePuplev, elu Plnpleleupel, peppeu pevnette lpeulllol helue aepekteeklpenvelpeupeu BluuuOlue pntpel, kelle plek otteultlek epel leue Uultepnua pepekvell. Ble Vuluelpllol pelele plek pelentklu Oll Bele Uvuu Ptuelee lu Uelplupnua, eluel lleuppevnetteu Phllulpllu, ple tel ple Nell ueek pel Uultepnua elue Blphnppluu ulaeulplelle.\nPeOltte Beatle tleQ eO Iea uul pel Uultepnua vlppeu, pepp ple en leuel Blphnppluu ulekl elpekelueu velpe. Ppel pep vel, vle aepeal, unl pel Putepp: Bel elaeultleke 6lnup tel ple Pntleanua peltle elu lulelulev aevepeu pelu, lu peO PeOltte Beatle plek epel pep tnplla Oeekle, vep ple tel ple GotelOeuletllol pel „ZeIuu“-Peveanua kotl. Ple tlupe ep epputnl toekeltlek, veuu lnuae Bleneu plek elu ketpep Iekl poolel epel elue euaeptleke Uelaevetllanua pepekveleu. „Veuu pn uelaevetllal vulpeu plpl, peuu aeke aetottlapl enl Butleel“, peale ple. Pttep eupele tente pelent kluenp, pepp Bleneu plek en elOeu Fepekeltu elhtoleu, ple ent uoleltleke Pnlulllolptlanleu kutteu. „Bep lpl ulekl BeOlulpOnp, puupelu elue punlaeulpe Gntlnl pel Bulpekntplanuaeu.“\nPeOltte Beatle lpl unl pep leuaple Pelpolet eluel oluOlueuleu Bepuellu, ple uuu Plnpeuleu eO Bepeu aeklupell velpeu putt. (Vpllaeup peeelekuel ple plek petppl etp „lleupaeupel“; ple vltt ulekl etp Blen veklaeuuOOeu velpeu.) Blue nuuuttplouplae Ulple nOteppl ple lleuppevnette, etlueOellheulpeke BelupekOupelelullu Ieuel Zueh (lkl Uelaekeu: lkl Pepnek vel uuu eluel leplpekeu, olulpleetlpekeu 6lnoolelnua Ollaelleaeu vulpeu), peu huupeluellueu Peu Pkeollu, peu oetopllueuplpekeu Zeupekeuleeklpehllulpleu PeppeO Blp (el kelle lpleet ulekl tenlplelh aeuna lu 6lnup nup Pupeu uelpeOOl), peu ekeOetlaeu PlP-Bllehlul nup oluOlueuleu IlnOo-Gllllhel Iuku Pleuueu (el pel, kleQ ep, tel BlukueuOulpe lO Zekeu Gpleu ueleulvulltlek). Buek ple GeOoeaue aeaeu PeOltte Beatle plekl tel elue uene Gnetllol: Plpkel vel ep Plnpeuleu unl pelnO aeaeuaeu, 6ople, ple uuu enQeu eu lkle Vulp eluaetepeu vnlpeu, eO Bepeu en klupelu. Znu putt eluel Bluteppullu, ple pekuu uul Gll lpl, pel Znup uelpuleu velpeu.\nIlnOo vlltl 6uuate Zeulontelluu pel Pnekelaepulppe en pelueO ZeOeu uul\nBel VP-Bloplpeul Buuetp IlnOo vlltl 6uuate uul, Pnekelaepulppe en pelueO ZeOeu en Oeulontleleu. Blueu IelOlu Oll Iunluetlpleu lO VelQeu Fenp unlele IlnOo tel elue Blukunua aeaeu 6uuate, Ivlllel nup Beeepuuh.\nBle Pttole Beatle tottl lu elue Nell, lu pel ple 6leueeu pel Bepelleutlelkell lu aeue POellhe uen uelOeppeu velpeu: Beeepuuh kel aelepe puepeu peekp Belpuueu nup elue Glaeulpelluu uuu lklel BtelltulO uelpeuul – ple Uelpekvolnuaplkeulellhel Ptev Iuuep nup Bent Iupeok Velpuu, peu leeklpleplheteu Buplelpuv Zltu Aleuuuountup, ple eullOnptlOlpeke Phllulpllu Uenle UuuOel, peu Zeuueel Bent Zekteu, peu pekveleeu Feppoleplael Uunlp Bellehkeu nup Ptev Iuuep’ Veppelle „lutuVelp“. Beeepuuh pelntl plek pepel ent pelue Blekltluleu aeaeu „aetokltleke Glaeulpelluueu nup luplulpneu“.\nIvlllel kel peu huupeluellueu Futtvvuupplel IeOep Vuupp uuu pelueO Peeunul enpaepoelll, ueekpeO el uelplellel kelle, pel leplpeke ZntllOlttlelpol 6eulae Pulup kepe ple lepplpllpekeu BeOuuplleuleu lu Pkeltullepultte nulelplelel, nup pel peu PlletpuOpeu, ple elu teuellpekel IlnOo-Vulelpleleel eu peppeu Gllllhel (nup peu Belupekpeupel PZZ) pekleheu vuttle, kepe ep plek nO „outlllpekep Ikeelel“ aekeupetl. Buuetp IlnOo vel putull euaeOeppeu eOooll epel Beeepuuh nup Ivlllel. Pnt uelpeklepeueu leekleu eOellheulpekeu Veppelleu hnlpleleu Uelpluueu uuu Zelllu ZleOottelp peheuuleO 6eplekl: „Ptp ple Zeelp ple GuOOnulpleu kutleu, kepe lek aepekvleaeu; lek vel le helu GuOOnulpl“. Ptpu: „Blpl kepeu ple lutuVelp ueltutal, nup lek kepe uleklp aepeal; lek Ouekle lutuVelp ulekl. Beuu kepeu ple ple lOotaeauel ueltutal...“ nup pu vellel.\nPnt peu elpleu Ptleh pekelul klel elue htele Uelheklnua pel outlllpekeu Bluuleu plellaetnupeu en kepeu. Flplullpek veleu ep – pell pel Nell pel Pnthtolnua lO i0. Ieklknupell – ple Uluheu, ple plek tel Zelunuaptlelkell elupeleleu, vokleup ple Guupeluellueu lO ZeOeu pel Glleke upel pep Ikluup Blueeppe veaeu Zeleplolppetelplanua eupllepleu nup Peekel ueek euploQlaeu Pletteu pnlektulpleleu. Fenle plup ep ple Uluheu, ple eu eOellheulpekeu Vuluelplloleu pnlekpeleeu, pepp aevlppe Bluae ulekl Oekl aepekllepeu, aepeal, eO pepleu ulekl eluOet Oekl aepeekl velpeu putteu – nup ple Feveu vle PeOltte Beatle veuu pekuu ulekl uelpleuueu, peuu veulapleup uelleaeu vutteu: lO ZeOeu pel Gotel, vle pep pekuu pel peu Feveuolueeppeu pel Beuelppeuee pel Bett vel. Ble Beekleu peaeaeu ketleu kelulpek pep Peuuel pel Zelunuaptlelkell kuek. Iepel kel pep Beekl, ent Beeepuuh Ptoppluu en uelplelleu! Peple!\nBuek pel aeueneleO Flupekeu uelpekvlOOeu ple 6leueeu enek pekuu vlepel. Belpetpe Buuetp IlnOo, pel nO ple Bepetlelkell uuu IeOep Vuupp pelOl, velpe eO tleppleu ple Pelllepeupnua „Pelnlpev Zlakl Ulue“ uelpleleu (velt el pull uoOtlek Oll nupelOkelelaeO Poull epelauppeu vllp). Blepetpeu Beonptlheuel, ple aeaeu Uluhe Oll luplnupl peu elpleu Nnpeleelllhet enl eOellheulpekeu Uelteppnua peOekeu, lnu ettep, nO PuupelelOllltel Bupell Znettel peleu en klupelu, pepp el uul peO Guualepp ple oelutleke Veklkell epel peu eOellheulpekeu Bloplpeuleu peal. lu Ppveuptnua eluep peheuuleu PuuOulp uuu Bupe UnveOpnla („Blelkell lpl lOOel ple Blelkell pel Pupelppeuheupeu“) altl etpu pnepl: Blelkell lpl lOOel ple Blelkell aeuen leuel Uenle, ple ueltopptlek ent Oeluel Pelle plekeu.\nlO Vpllaeu lpl ep ueleltlek elu lleplael Vulelpeklep, up elue Bluteppullu lkle Plettnua eu eluel Vuluelpllol ueltleleu putt – upel up elue olluele BllOe vle Beeepuuh upel Ivlllel elueO Znleel peu Nnaeua uelvelaell. Bp heuu helue Bepe peuuu pelu, pepp Zltu Aleuuuountup upel Ptev Iuuep ueltutal velpeu. ZleOeup klupell ple nup lkle GnOoeue peleu, elu elaeuep Zelevelh enl Uelplellnua vlpelvolllael Puplekleu lO luleluel en aleupeu. Zeuueu vll ep – uultontla nup uelpnekpvelpe – „Bleleeupnek“.\nDer Kurz-Link dieses Artikels lautet: https://www.welt.de/193495371


(Adkaset eus Beatles)\nAr strollad, lesanvet "The Fab Four" (ar Pevar Dreist), a oa e izili John Lennon (1940 - 1980), (James) Paul McCartney (° 1942), George Harrison (1943 - 2001) ha Ringo Starr (Richard Starkey, bet ganet e 1940). Gant Lennon ha McCartney e oa bet savet an darn vrasañ eus ar c'hanaouennoù ; un nebeud reoù all a oa bet savet gant Harrison.\nPlease Please Me (albom) (Parlophone, 22 a viz Meurzh 1963)\nA Hard Day's Night (albom) (Parlophone, 10 a viz Gouere 1964 e Breizh-Veur)\nKrasker, Eric (2003), Les Beatles - Enquête sur un mythe 1960-1962, Paris, Séguier. (ISBN 2-84049-373-X)\nKrasker, Eric (2009), The Beatles - Fact and Fiction 1960-1962, Paris, Séguier. (ISBN 978-2840495239)\nAdtapet diwar « https://br.wikipedia.org/w/index.php?title=The_Beatles&oldid=1844646 »\nDernière modification le 31 Eos 2019, à 19:46\nKemmoù diwezhañ degaset d'ar bajenn-mañ d'an 31 Eos 2019, da 19:46.


Penaos implijout an araogenn nemet ?\nTechet e vezer, e degouezhioù zo, da dreiñ ar ger galleg que gant ar ger brezhoneg nemet. En gwirionez 'h eo un tamm mat dishañval implij nemet en brezhoneg deus implij que en galleg, hag alese moarvat e teu ar faotennoù a vez lennet pe klevet a-wechoù, ha kavet e vez frazennoù hag a lavar ar c'hontrefet naet eus ar pezh a oa c'hoant da lavaret. Gant-se 'meus bet c'hoant, evit gwelet sklaeroc'h, d'ober ur sintezenn deus ar pezh 'meus lennet war ar sujed-se, diwar pennadoù skrivet gant T. Yekel war al lec'hienn-mañ, studiadennoù graet war ar poent-se ha skwerioù tennet deus hom dastumad ha deus al levrioù.\nStudiet e vo implijoù ar ger nemet evel araogenn (préposition). Laosket e vo an implijoù all a-gostez (stagell kenurzhiañ hag isurzhiañ [conjonction de coordination et de subordination], ken nemet, nemet ha…).\n1. E-barzh ur frazenn er stumm ya\nPa vez implijet nemet en ur frazenn er stumm ya (phrase affirmative) e renker treiñ anezhañ en galleg gant sauf, excepté, si ce n'est, moins, da lavaret eo e vez laket ar pezh zo war-lerc'h nemet er-maez eus ar pezh a lavar ar verb. Degas a ra Y.F. Dupuy da soñj dimp e c'hall nemet, en degouezh-se, bezañ ramplaset gant estreget / estroc'h evit pe war-bouez.\n– Ha 'oant tout 'met hini Nice.\n– Tout emaint en retret 'met Rejin.\n– Met piv zo kaoz 'met ar reoù yaouank ?\n▶ hag e oant tout nemet hini Nice\n[a wãɲ tud mɛ ni nis]\net ils étaient tous là sauf celle de Nice\ntout emaint en retret nemet Rejin\n[tud mɛɲ 'rœtrɛt mɛd 'reʒin]\nils sont tous en retraite sauf Régine\n▶ met piv zo kaoz ? pas te, me a lâr, met piv zo kaoz nemet ar reoù yaouank ? ha bremañ ar reoù all zo tapet gwazh\n[mɛt piw zo ko:s pɑs te me lɑ:r mɛ piw zo ko:z mɛ re 'jɔwɑ̃ŋg a 'bœmɑ̃ rew al zo 'tɑpə wɑ:s]\nmais qui est responsable ? pas toi, je dis, qui est responsable, si ce n'est les jeunes ? et maintenant les autres en pâtissent\nErnest ar Barzig (Buhez ha Faltazi) – Nao bihan a oe […], fesonet mad toud nemet an hini diweza.\nYeun ar Gow (E skeud tour bras Sant-Jermen) – C'hwi e ar gwella war-lerc'h Loig ha Loig a oa ar falla nemet un !\nJules Gros (Trésor du breton parlé) – Hanter-kant skoed am-oa bet nemed ar mad diwarno.\nGoulc'han Kervella (Laenneg medisin) – Div eur-horolaj skol e ra eno bemdez nemet da Yaou ha da Sul.\nLouis Le Clerc (Ma beaj Jeruzalem) – Dierc'hen 'hed ar bla, nemet epad ar goanv.\n2. E-barzh ur frazenn er stumm nac'h\nPa vez implijet nemet en ur frazenn er stumm nac'h (phrase négative) e c'haller treiñ anezhañ e galleg gant que, met gwelloc'h eo derc'hen soñj penaos « en gwirionez, ez eo ar stroll ne… que… a vez troet gant ne… nemet… », gouez da Y. Gerven (« Levezon… »). Ha da diwall zo memes tra pa vez implijet ket asambles gant nemet (gwelet pelloc'h al lodenn 2.3).\nEvezhiadenn : goude nemet e c'haller implijout an droienn a-gement ; gwelet ar frazennoù-skwer er pennad diwar an islavarennoù anv-gwan (lodenn 4) ha war hom forum.\n2.1. Nemet e-unan\nSeblant a ra bezañ ar stumm implijet ar muiañ el lennegezh. Klevet e vez ivez er yezh komzet.\n– Eñ 'ra 'met se.\n– Eñ n'eo mat 'met da glask an tu.\n– Hemañ n'eo 'met ur genaoueg.\n– Me 'mije 'met aon ordin, o welet unan pennbouzellet e-traoñ, sac'h ha tout.\neñ ne ra nemet se\n[hẽ: ra mɛ ze]\nil ne fait que ça\nEñ n'eo mat 'met da glask an tu.\nIl n'est bon qu'à chercher comment faire [il est paresseux].\n▶ Hemañ n'eo 'met ur genaoueg.\n['hemə nɛ me̞d ə ge'noːk]\nCelui-ci n'est qu'un imbécile.\n▶ Me 'mije 'met aon ordin, o welet unan pennbouzellet e-traoñ, sac'h ha tout.\nMé mijé méd owen ordin, wéld un pinbwêlet ntrow, zah a tout.\nMoi je n'avais toujours qu'une crainte, c'est d'en voir un dégringoler en bas, avec son sac et tout.\nAbeozen (Pevar Skourr Ar Mabinogi) – Ne bad ar breou nemet un devezh.\nFañch al Lay (Bilzig) – N'an-nevoa greet nemet klemm e-pad an noz.\nErnest ar Barzig (Buhez ha Faltazi)\n– Evel n'e-noa nemed daou a gezeg […]\n– Fiñv ebed nemed ar sachadennou munud a ree war e gorn-butun.\nYeun ar Gow (Kontadennoù Kerne)\n– Ne c'houlennan nemet pemp kant lur en holl.\n– […] evit bezañ sur n'eus nemedomp da susitañ dezhañ !\nDir-Na-Dor (Pipi Gonto) – Amañ n'an-neus d'on daoulagad nemed tromplezon.\nYouenn Drezen (La semana de Fray Arturo) – N'en deus an Enebour nemet stouiñ da zastum e breizhoù eus an druilh.\nAnjela Duval (Tad-Kozh Roperz-Huon)\n– Na ve nemet dont-ha-mont.\n– Ne zeue ar seurezed da welout o zud nemet bep dek vloaz !\nJules Gros (Trésor du breton parlé)\n– N'int mad 'med da hoarzin ha da skrignal ha da hoari ar hontrol.\n– N'eus eet nemed eur skoed diganin.\n– Hounnezh ne oa mann ebet deusonti 'met un tamm kroc'henn.\nPêr Jakez Helias (Biskoaz kemend-all)\n– Te, Gwillaouig, n'out nemed eur garotezenn wenn. (BIKA 1)\n– En ti-mañ n'eus ganin nemed marhadourez euz an dibab kenta. (BIKA 2)\nLouis Le Clerc (Ma beaj Jeruzalem)\n– N'hon deuz 'met 'n em lezel da vont war draou.\n– Ne ran nemet adlaret ar pez a lare ma amezeien.\nMaria Prat (Peziou-c'hoari)\n– Ma vefe 'med reou dall eveldon, eh afe ar bed abred a-benn-boual er mor.\n– […] ha n'em-eus nemed eun dra da hortoz : ar maro.\nTaldir (Eñvorennoù) – Me ne oan nemet ur c'hrennbaotr.\nFrançois Vallée (Eñvorennoù beaj) – […] ken n'eo ar Mene-Bre e-skoaz dezho nemet un duriadenn c'hoz.\n2.2. Ken + nemet\nGallout a reer implijout ar ger nemet asambles gant ar ger ken. Hervez Y.F. Dupuy e vefe hennezh ar stumm orin. N'eus skwer ebet en hom dastumad. Alies 'neus ar ster ne… plus que.\n– Ar re-se na vevont ken 'met diwar an aluzen. (TDBP4)\n– Me n'anavezan ken 'met un den a gement a vez kat da leviañ ar vag-se betek ar porzh. (TDBP4)\n– Evid beza digelhiet ne vez ken d'ober nemed lakaad ar godellou war an tu-gin. (TDBP2)\n– War-dro eunneg eur goude koan ne oa ken nemete war vale.\n– Ne gleve ken nemed he halon o parlampi.\nDir-Na-Dor (Pipi Gonto) – Ne zizalane ken nemet a-boan.\nPêr Jakez Helias (Biskoaz kemend-all) – N'eus ken nemedon o labourad amañ. (BIKA 2)\nMaria Prat (Peziou-c'hoari) – Ne vanke ken nemed-se, avad.\nFrançois Vallée (Eñvorennoù beaj) – E derou an XIXvet kantved, ne gonted ken nemet pevar mil-miliad a iwerzhonegerien. […] E 1871 n'oa ken anezho nemet 800 000.\n2.3. Ket + nemet\nGallout a reer implijout ar ger nemet asambles gant ar ger ket ivez. Er yezh komzet kentoc'h e vez implijet ar stumm-se. An implij stankañ 'h eo en hom dastumad.\n– N'eus ket 'met traoù mat e-barzh.\n– N'eus ket 'met son anezhi, ha diouzhtu 'h arrio unan bennak.\n– N'eus ket 'met un dra a-gement 'neus keuz.\n– 'Oa ket 'met ur menaj bihan.\n– Ha 'ma ket 'met hast da welet kein o borpant 'vont kuit.\n– A-hend-all 'rin ket 'met debriñ bara.\n– 'Teus ket 'met dont amañ da'z merenn.\n– Evel-se 'vije ket kaozeet 'met galleg.\n– I 'oant ket kat da gaozeal 'met evel 'raent ivez.\n– Ha 'oa ket bet 'merti.\n▶ Ha peogwir, ma 'nez ezhomm an nen sikour, fidedoulle, zo ur sonetenn ha n'eus ket nemet son anezhi, ha diouzhtu 'h arruo unan bennak.\nA pegur, ma né émm ’n nén jikour, fidedoullé, zo e zonêtenn, a n’eus ke mè zon nèi, a dustu ’h aio un bénnak.\nEt parce que... Si on a besoin d'aide, il y a une sonnette, et il suffit de sonner, et quelqu'un arrivera immédiatement.\n▶ Du-mañ ne oar ket ken pinvidik se te. Ne oa ket 'met ur menaj bihan quoi.\n['dymã 'waːr kə ke̞n pin'vik se 'te – 'wa kə mɛ 'menaʒ 'biən kwa]\nChez moi, on n'était pas si riche que ça, tiens. Ce n'était qu'une petite ferme.\n▶ Ha ne 'ma ket 'met hast da welet o... kein o borpant o vont kuit.\n[a ma kə mɛt 'hast tə 'wɛlt o – kɛjn o 'bɔʁpãn võn 'kɥit]\nEt je n'avais qu'hâte de voir le dos de leur veste partir.\n▶ Me emezañ n'on ket bet kuizinier gwezh ebet na mann ebet emezañ, ha a-hend-all emezañ ne rin ket 'met debriñ bara emezañ.\nMé méañ n’on ke bé kuizinier gwéch bét na mann bét méañ, a hèndall méañ rin ke mè dibi bara méañ.\nMoi, dit-il, je n'ai kamais été cuisinier ni rien, et sinon je ne ferai que manger du pain.\n▶ Ha feiz, daon ya avat eme Maman, 'teus ket 'met dont amañ d'az merenn emezi.\nA fé, dañwn ya ha, mé Mamañ, teus ke mèt don amañ d’eus mèrn mèi.\nOui, dit Maman, tu n'as qu'à venir manger ici le repas du midi.\n▶ Ah beñ abalamour e-barzh ar skol e vije da deskiñ galleg. Se a oa naet ha sklaer ya, evel-se ne vije ket kaozeet 'met galleg...\nAh ben parce qu'à l'école, il fallait apprendre le français. Ça c'était clair et net. Ainsi on ne parlait que français.\n▶ I ne oant ket kat da gaozeal 'met evel raent ivez quoi, e-barzh an alman, a-wechoù 'nijent trawalc'h d'ober d'arruout d'en em gompren, met bepred ec'h arruent.\n[i wãŋ kə kad go’zeəl mɛt vɛl ’ʁɛŋ iə kwa bah ’nalmãn – ’we̞ːʒo niʒɛŋ tʁa'waχ ’tɔːʁ ’dajə tə nõn ’gõmpʁən mɛ ’bopə ’hajɛŋ]\nIls n'étaient capable de parler que comme ils faisaient aussi, en allemand. Ils avaient parfois un peu de mal à se comprendre, mais en tout cas ils y arrivaient.\n▶ Ha ne oa ket bet nemeti, o-daou eno quoi.\nA oa ke bé mèrti, o dow éno quoi.\nEt il n'y avait eu qu'elle, eux deux là-bas.\nPêr Jakez Helias (Biskoaz kemend-all) – Me, Jakez, ne gredan ket nemed ar pez a welan.\nYann-Fañch Kemener (Hor Yezh niv. 298) – Me zo ganet e-barzh Sant-Trifin, n'eo ket 'met pemp kilometr ac'hanen.\nKlerg (Istor burzhudus Don Kic'hote) – Ar c'hemmesk-se n'eo ket mat nemet evit festoù koueriaded o deus ur stomog barrek da esmoliñ mein…\nJean-Yves Plourin (Tammoù gwaskin)\n– An hent-kozh ase 'oa ket 'med ur vouilhassenn.\n– 'Oan ket 'med pewar bloaz bennag.\n– 'Mije ket kollet nemed unan.\n– N'eus ket nemed ar gammed kentañ a gement a goust.\n– Ma ne zebrez ket ne vo ket 'met ur skribiton ac'hanout ! (« Geriaoueg Treger », Hor Yezh niv. 189)\n– N'oa ket 'merton (nemedon) en-dro dezhi. (« Tro-c'heriaoua e Bro-Dreger », Hor Yezh niv. 150)\nPaskal an Intañv (Udora) – N'ho peus ket 'met klask.\nHervez Y.F. Dupuy, ne c'haller ket gouzout pe 'h eo ar ger ken pe 'h eo ar ger ket a vez implijet dre gomz, dre an avani e vez klevet « N'eus ke' 'met… ». Evit hom brezhoneg bepred emañ an diskoulm d'ar gudenn-se er frazennoù ma vez kavet, etre ket ha nemet, ur ger all hag a gomañs gant ur vogalenn. Ur frazenn bennaket evel-se zo en hom dastumad, ma vez klevet D el liammadur, ar pezh a laosk ac'hanomp da glozañ 'h eo ket a vez implijet :\n– Kar me 'mije ket ezhomm 'met ur gwele. [ka me mi'ʒe kəd em mɛ 'gwele]\n– N'emañ ket aze 'met evit derc'hen an dour. [mɑ̃ kəd 'ɑ:he mɛ wid 'dɛɹhɛn 'du:ɹ]\n– N'eus ket arri nemet nav diwar triwec'h. [nœs kəd ɑj mɛ nɑw diwaɹ 'tɾiwah]\n▶ Nann nann, 'meus ket ezhomm brasoc'h. Tamm ebet. Kar me, pa sell se, 'mije ket ezhomm 'met ur gwele ha... Trawalc'h 'mije gant ur gwele met... 'Meus ket 'met unan ivez 'hat. Feiz, rare eo din lojañ den ebet.\n[... ka me mi’ʒe kəd em mɛ ’gwele ...]\nNon non, je n'ai pas besoin de plus grand. Pas du tout. Car, moi, tout bien considéré, je n'aurais besoin que d'un lit et... J'aurais assez d'un lit mais... Je n'en ai qu'un aussi. Ma foi, c'est rare que je loge quelqu'un.\n▶ n'emañ ket aze nemet evit derc'hen an dour kwa\n[mɑ̃ kəd 'ɑ:he mɛ wid 'dɛɹhɛn 'du:ɹ kwa]\nelle n'est là que pour garder l'eau quoi\nHervez F. Kervella e sinifife ar frazennoù gant ket + nemet ar c'hontrefet deus ar reoù gant nemet e-unan : « Gant NEMET e vez lamet ket : ne ra nemet ober goap ouzhin. Lakaat ket en ur seurt frazenn a vefe lavarout dres ar c'hontrol eus ar pezh a venner reiñ da c'houzout : ne ra ket nemet = ouzhpenn. », met hervez M. Jouitteau (« Bris… ») : « cette interprétation de [Ne V ket nemet] est contraire aux autres sources qui donneraient (2) [frazenn gant ket nemet] comme équivalente à (1) [frazenn gant (ken) nemet]. »\nAmañ ar pezh a lavar Y.F. Dupuy : « Lakaat ket en un nac'hadenn ouzhpenn d'ur ger nac'hañ all (EBET, NETRA, BISKOAZH, NEBLEC'H…) a vez graet er yezh komzet gant ar pep brasañ eus an dud ha ne dalv morse ar c'hontrol eus ar frazenn hep ar ger ket enni. » Ar memes tra eveltañ a c'hallomp lavaret diwar frazennoù hom c'horpus.\nEz-etimologel, n'eo ket ket ur ger nac'hañ, met ur ger evit kreñvaat an nac'hadenn (« ked […] est issu du vieux breton ced, don », A. Deshayes), hag e-se n'hallfe ket sañset an droienn ne … ket + nemet bezañ ar c'hontrefet eus an droienn ne … nemet e-unan, ar pezh 'meump gwelet gant ar skwerioù roet a-us, en enep d'ar galleg (gwelet pelloc'h al lodenn 4).\n2.4. Penaos treiñ pas que\nPenaos lavaret pas que e brezhoneg neuze ? An diskoulm zo roet gant M. Kerrain (« Pour traduire le gallicisme Y a pas que […], voir les prépositions estreget et ouzhpenn. »), Y.F. Dupuy (« Implij estreget pe ouzhpenn. ») ha F. Favereau : « Notez bien cet emploi obligatoire au sens de il n'y a pas que... : ouzhpenn paotred zo ouzh taol (& estreget, estroc'h ewid T / e'id W) il n'y avait pas que des hommes à table, car la structure *ne 'oa ket (ne)met paotred est incorrecte ici ; elle signifie seulement il n'y avait que... »\nGall a reer reiñ fed e vez implijet an div droienn-se e-barzh frazennoù er stumm ya. E Bear, hag e lec'h all, e vez implijet estroc'h evit e-lec'h estreget (gwelet ar frazennoù skwer evit an distagadur).\nBrezhoneg Bro-Vear – Ouzhpenn hiniennoù zo, arru zo graet n'onn ket pet.\n▶ ouzhpenn hiniennoù zo, arru zo graet n'onn ket pet\n[spɛn hi'ɲeno zo ɑj zo gwɛd nɔ̃ kə pe:t]\nil y en a davantage que quelques uns, il y en a je ne sais combien de fait\nFrañsez Kervella (Dindan gouriz ar bed) – Ouzhpenn okoume a zo tu avat da dennañ eus ar vro-se.\nYann Fulub Dupuy (Milendall) – Ouzhpenn koant ha yaouank e oa Eva Petridis. Evel am eus lavaret deoc’h, e oa donezonet, mil donezonet.\n• ESTREGET / ESTROC'H EVIT\n– Hemañ 'ev estroc'h evit dour.\n– Estroc'h evit amañ eo kont evel-se.\n– Estroc'h evitomp zo o c'hoari.\n+ frazennoù all\nHemañ a ev estroc'h evit dour.\nHéman év èstoc'h wit dour.\n[hemã ev ɛstox wit duʁ]\nIl boit autre chose que de l'eau.\nPlac'h, 1934, Bear (dastumet gant Julien)\noh, estroc'h evit amañ eo kont evel-se\n[o 'istɔh wid 'ɑ̃mɑ̃ ɛ kɔ̃n və'se]\noh ailleurs qu'ici c'est la même chose [il n'y a pas qu'ici que c'est comme ça]\n▶ estroc'h evitomp zo o c'hoari koura\n['ystɔh 'witɔ̃m zo hwɑj 'ku:ɹa]\nil n'y a pas que nous à pratiquer quoi [colombophilie]\n– Poent eo din rei dezi estroh eged dour fresk ha gachen. (Buhez ha Faltazi)\n– Galloud a ran eta beza selaouet gand istoh eged ar person e houlennit ganin pellgomz gantañ. (Loeiz Lezongar)\nYann Fulub Dupuy (Milendall)\n– Met estreget ganto o-div eo sorbet ma spered er-mare-mañ.\n– Gwechall ne raen nemet an dra-se ha bremañ e ran estreget se.\nAnjela Duval (Tad-Kozh Roperz-Huon) – Estreget arc'hant a fell evit sevel ti.\nHerve Gouédard (Paul Sérusier, ul livour e Breizh) – Displegañ a ra da Sérusier ez eus estreget an Arvor e Breizh.\nJules Gros (Trésor du breton parlé) – Estroh evid (estreged) en ostalerïou e vez cholori.\n– O ! istoh evid filosted az-to d'ober.\n– O, istoh evidon a zo.\n3. Penaos respont d'ar goulennoù-nac'h gant nemet\nEvit respont d'ur goulenn (pe d'ur frazenn) er stumm nac'h savet gant nemet e vez graet evel evit respont da n'eus forzh peseurt goulenn-nac'h, da lavaret eo respont nann pa vez gwir ar frazenn ha (g)eo (pe stummioù all : geus, boa…, gwelet T. Yekel 2016) pa vez c'hoant da dislavaret ar frazenn, ar pezh zo dishañval-mat deus ar galleg.\n– N'eo ket 'met pemp eur hanter ?! – Ya ! – Met n'eo ket evel-se 'vez respontet ! « Nann » out sañset lâret !\n– N'eus ket 'met bugale aze, nann.\n– Ha 'oa ket 'met Frañsizien 'labourat eno ? – Geo, geo, geo, merc'hed rus 'oa ganimp 'labourat ivez.\n▶ (T. : ha 'oa ket 'met Frañsizien o labourat eno ?) geo, geo, geo, merc'hed rus a oa ganimp o labourat ivez, ya, ya, ya... merc'hed rus ivez\n[ge̞w ge̞w ge̞w - ˌmɛhɛ’ɹys wa gɑ̃’nim la’bu:ɹəd ’ie - ja ja ja - ˌmɛhɛ’ɹyz ie]\n(T. : et il n'y avait que des Français travaillant là-bas ?) si, si, si, il y avait des femmes russes à travailler avec nous aussi, oui, oui, oui... des femmes russes aussi\n– N'am-eus greet nemed an dra-ze, nann. (BIKA 2)\n– Ar hig sall, aotrou ? Eur wech ar miz, pa vez mad an traou. – Nemed eur wech ar miz ! – Nann. Re ger eo. (BIKA 3)\nKasetenn Bro-Dreger (miz Gouere 1981)\n– Ne oa nemet reoù gozh ? – Boa, boa boa. Un toullad reoù yaouank 'oa, en-dro da dregont vloaz moarvat […].\nJ.M. Perrot (meneget gant Devri)\n– «C’houi neuze, Aotrou, ne gredit nemet ar pez a goumprenit ?» – «Nan zur, hag an holl dud a spered a zo eveldoun.»\nG. Héliès (meneget gant Devri)\n– Goude tout, neketa, n'en em gavo nemet ar pez a blijo gant an Aotrou Doue. – Nan adrazur.\nDeuet eo ar stumm-se da sevel frazennoù gant nemet, ha da respont dezhe, e-barzh galleg ar vro, evel a skriv Herve Lossec en ur pennad diwar-benn ar « Bretonnismes » embannet war Ouest-France d'an 10 a viz Gouere 2010 (ne gav ket din 'neus adkemeret ar skwer-se en e levr Les Bretonnismes) : « “Tu n'as que deux enfants ?” Si tel est le cas, en Basse Bretagne, on répond généralement non, au lieu du oui qui s'impose en français. Explication probable : en breton, la question s'intime souvent à la forme interro-négative et l'on répond « non » si l'on est d'accord avec le contenu de la question. »\nAmañ ur frazenn bennaket klevet ganin :\n– [Par manque de place dans son appartement,] elle peut pas mettre que une petite table.\n– Y a que ça à manger ? – Ben non.\n– Y avait que lui à la buvette ? Oh si quand même.\nDishañval eo ar mod d'ober en galleg « ofisiel » : « Il ne boit que de l'eau. » ≠ « Il ne boit pas que de l'eau. » Koulskoude, ez-etimologel n'eo ket pas ur ger nac'hañ met ur ger evit kreñvaat an nac'hadenn (gwelet M. Feltin-Palas), evel ket e brezhoneg (gwelet al lodenn 2.3) : « Je ne sais. » = « Je ne sais pas. » Petra zo kaoz 'h eo dishañval er frazennoù gant que / pas que ?\nSell amañ un tamm displegadenn gant M. Grevisse ha A. Goosse : « Ne… que n'a pas vraiment un sens négatif, puisque cette locution équivaut à seulement. C'est en quelque sorte une négation infirmée. [...] Le sens positif de la construction explique les faits suivants : 1) on emploie et et non ni s'il y a coordination : Le prisonnier ne recevait que du pain ET de l'eau ; — 2) on approuve par oui une phrase avec ne… que et on la conteste par non : Ne prenez-vous que de l'eau ? OUI ou, au contraire, NON ; — 3) cette phrase peut recevoir une forme négative : Je NE bois PAS QUE de l'eau. » Ha pelloc'h : « Ne… pas (ou point) que = ne… pas seulement, emploi qui a reçu incontestablement la pleine sanction de l'usage, malgré des oppositions très vives considérant comme seul légitime ne… pas que = ne… que. […] L'emploi moderne de ne… pas que date de la 2e moitié du XVIIIe s. […]. Cela résulte du fait que dans ne… que la nuance positive l'a emporté, alors que la langue classique y voyait une négation […] corrigée par une exception. »\nGwechall e oa hañval neuze ar stumm d'ober en galleg deus ar brezhoneg, se zo kaoz e c'haller lenn kement-mañ er pezh-c'hoari Le Bourgeois gentilhomme, skrivet gant Molière (1670) :\nLe maître de philosophie. — Par la raison, monsieur, qu'il n'y a, pour s'exprimer, que la prose ou les vers.\nMonsieur Jourdain. — Il n'y a que la prose ou les vers ?\nLe maître de philosophie. — Non, monsieur. Tout ce qui n'est point prose est vers, et tout ce qui n'est point vers est prose.\n5. Levrioù ha pennadoù\nDeshayes, Albert, Dictionnaire étymologique du breton, Chasse-Marée, 2003.\nDupuy, Yann Fulup, « Ken... nemet (displegadenn) », devezh-studi KEAV e Plañvour d'ar Sadorn 15 a viz Meurzh 2014.\nFavereau, Francis, Grammaire du breton contemporain, Skol Vreizh, 1997.\nFeltin-Palas, Michel, « Pas, point, mie, goutte : les trois mousquetaires de la négation », pennad embannet war lec'hienn L'Express d'ar 17 a viz Meurzh 2020.\n– « Treiñ an droienn c'halleg ne… que… », pennad embannet e-barzh ar gazetenn Ya d'an 31 a viz Meurzh 2017, da lenn war lec'hienn TES.\n– « Nemet : levezon ar galleg », pennad embannet e-barzh ar gazetenn Ya (n'emañ ket an deiziad ganin), da lenn war lec'hienn TES.\n– « Nemet - Hepken », e-barzh Notennoù Yezhadur, Al Liamm, 2012.\nGrevisse, Maurice et Goosse, André, Le Bon Usage (14e édition), De Boeck Duculot, 2007.\n– « Nemet », pennad war al lec'hienn arbres.iker.cnrs.fr.\n– « Bris de concordance négative », pennad war al lec'hienn arbres.iker.cnrs.fr.\nKerrain, Mark, Gwellaat a ran ma brezhoneg. Ar fazioù stankañ (embannadur kresket, Meurzh 2008), Embannadurioù ar Sav-Heol, 2007-2008.\nKervella, Frañsez, Yezhadur bras ar brezhoneg, Al Liamm, 1995 (embannet evit ar wech kentañ gant ti Skridoù Breizh e 1947).\n– « Respont d'ur goulenn-nac'h », pennad war al lec'hienn www.brezhonegbrovear.bzh, d'ar 24 a viz Genver 2016.\n– « An nac'hañ », pennad war al lec'hienn www.brezhonegbrovear.bzh, d'an 11 a viz Here 2019.\nRiwal Georgelin, miz Kerdu 2020


Paimpol 2023 - Festival du Chant de Marin en Bretagne - Gouel\nMorioù an Hanternoz, Afrika, ribloù ar mor Kreizdouarel, an inizi, an holl inizi, broioù ar Reter, an Amerik, ar broioù keltiek… Gouel Kan ar Vartoloded ha Sonerezhioù Morioù ar Bed en deus ho lakaet da veajiñ kalz endeo, hunvreal kalz ivez…\nA-benn an abadenn a zeu (d’ar 11, 12 ha 13 a viz eost 2017) e kinnig deoc’h mont war…\nHENTOÙ AR SAV-HEOL\nMarco Polo, Vasco de Gama, Magellan... Mont a ra – bageal a ra ! – Gouel Kan ar Vartoloded da-heul an ergerzhourien veur bet o tizoloiñ bed ar reter hag e binvidigezhioù. Hent ar seiz, hent an te, hentoù ar spisoù… Dre « hentoù ar Sav-Heol » e klaske ar re-se diorren ar c’henwerzh mor. Harpet e oa bet kalz an eskemmoù sevenadurel ivez gant an hentoù-se… hag e talc’hint d’en ober da geñver ar Festival.\nIstanbul, Armenia, Iran, Mongolia, Samarkand, Kab ar Spi Mat, ar Reünion ha Madagaskar, Kachmir, Mumbai, Kalkuta hag an Indez, Sri Lanka, Singapour, Sina, Japan… Evit ar wech c’hoazh en em ginnigo Pempoull d’ar beajoù, d’an hunvre ha d’an achaperezh, d’ar c’hejadennoù, d’al levenez ha d’an imor vat, d’an digêriañ… Hag e kinnigo dizoloadennoù kaer a-fet sonerezh.\nWar ar programm, sonerezhioù ar bed, kanoù martoloded, sonerezhioù Breizh, fañfarioù, bagadoù, festoù-noz, diskouezadegoù, abadennoù evit an arvesterien yaouank, tañvadegoù produioù eus ar vro… hep disoñjal an daou c’hant bennak a vagoù hengounel a droio porzh Pempoull en ur c’hinkladur meurdezus.\nPevare brasañ festival e Breizh a ro emgav deoc’h evit e drizekvet abadenn d’an 11, 12 ha 13 a viz eost 2017, e porzh Pempoull.\nUr gwir gouel poblek\nE 1989 an hini eo e oa bet ganet Gouel Kan ar Vartoloded. Daoust d’an deroù bezañ leun a bromesaoù evit an dazont e chomas ar gouel a-sav adal 1991.\nEüruzamant e oa bet adlañset an abadenn gant ur gevredigezh nevez e 1997, ha kadarnaet ganti, gant tost da 80 000 a arvesterien, pegen diziouerus eo ar fest.\nAbaoe 1997 e vez eus ar Gouel bep eil bloaz neuze (er bloavezhioù ampar). Gant ouzhpenn 1000 youlad engouestlet er c’heñver-se eo ul lodenn vras eus rouedad kevredigezhel bro Bempoull hag en em gav war ar bourzh evit sikour an aozerien, ar pezh a dalv da brouenn eus spered familh an abadenn hag a ziskouez pegen gwriziennet eo er vro, pa vod bremañ bewech war-dro 155 000 arvester war porzh Pempoull.\nPerak ur berzh ken bras ? ’Blam n’eo Pempoull nag un dolpadeg bagoù hengounel e-giz ar re all, nag ur gouel sonerezh evel ma vez kalz… AN emvod etrebroadel evit ar c’hanoù martoloded hag an tonioù hej-dihej eo Gouel Pempoull da gentañ-penn.\nHa dreist-holl n’eo ket Gouel Kan ar Vartoloded un abadenn artifisiel pe artifisieloc’h bet degaset e kêr. Gwriziennet don eo en identelezh, en hengoun hag en istor Pempoull.\nPempoull, deskerezh ar mor\nPempoull zo lec’hiet war aodoù hanternoz Breizh. Ur porzh-mor eo, bet savet ar c’haeoù kentañ anezhañ e 1842. Al lennoù-porzh, savet etre 1878 ha 1902, a zo bremañ gouestlet d’ar bagoù-bageal ha d’ar pesketaerezh artizanel.\nMet da vare berzh mat ar gêr, hini ar « pesketaerezh d’an Island » bet sublimet gant Loti pe Botrel, d’ar c’houlz-se e oa ouzhpenn 80 goueletenn a-regennoù e-barzh lennoù-porzh Pempoull, o reiñ tu da dremen eus ur c’hae d’egile war droad en ur vale war bourzh al listri. Brudet e oa neuze Pempoull evit bezañ unan eus ar porzhioù-mor pennañ evit ar morueta.\nEus Kroaz an Intañvezed da Voger ar Re Varv betek porzh Pempoull, sterniet en ur skrin a annezoù paramantourien kozh, eo hollvezant eno louc’h an hanez glorius ha mantrus-se.\nPelec’h lidañ an avañtur-mor-se estreget e Pempoull ? E Pempoull m’he deus bet pep familh he lod, en un doare skrijus a-wechoù, er glad boutin-se, ur glad prizius ha bresk a adkaver roud anezhañ evel-just e kanaouennoù ar vartoloded.\nN’eus ket a ginkladur gwelloc’h evit ur Gouel ma chom e neudenn, diouzh red an emdroadurioù bet dibabet a-ratozh, ar c’hanaouennoù-mor.\nGourc’hemennoù ar gouel / Ar bedadenn da veajiñ\nAn holl strolladoù a ra gant ar stil sonerezh-se, bev-buhezek war hon aodoù, zo tremenet dre Bempoull pe o deus c’hoant da vont di da seniñ.\nN’eus abadenn-vor all ebet hag a c’hallfe diskouez un hevelep roll troioù kaer : e 2011 c’hoazh e vo un 60 strollad bennak hag a gan kanaouennoù-mor oc’h aloubiñ porzh Pempoull e-pad 3 devezh ar gouel.\nWar an holl vagoù, e pevar c’horn ar bed, e talveze ar c’hanaouennoù-se da luskañ ha da reizhañ embregadennoù ar vartoloded, er bourzh pe war ar c’hae. War vor, hag e tavarnioù ar porzhioù, e tegasent plijadur d’ar prantadoù diskuizh na c’halled ket tremen hepto.\nDiamzeret eo bremañ o zalvoudegezh a drugarez da araokadennoù an teknik, setu m’eo deuet ar c’hanaouennoù martoloded da binvidikaat glad ar mor hag ar sonerezh hiziv an deiz, pa vez kontet deomp gant ar sonennoù-mor avanturioù marzhus, enno beajoù ha dizoloadennoù, peñseoù ha kurioù, karantez ha kamaladegezh.\nBep eil bloaz e klask Gouel Pempoull enoriñ an holl vartoloded-se zo o c’hanaouennoù kement a destenioù eus an avanturioù-se, deuet betek ennomp gant an hengoun dre gomz hag an dastumadegoù sevenet gant un nebeud tud entanet.\nMard eo Pempoull ur porzh-mor, ur gêr eus Breizh zo anezhi ivez, ha ne fell ket dezhi ankouaat he gwrizioù : un tamm mat eus ar programm a raio kont gant sonerezh ha kanaouennoù Breizh.\nHoll anvioù brudet al leurenn vrezhonek, eus Alan Stivell da zDan ar Braz, en ur dremen dre zDenez Prigent, Erik Marchand, Nolwenn Korbell, Gilles Servat… zo deuet di d’en em broduiñ.\nKêr digor ha lec’h tremen, reiñ a ra Pempoull da soñjal diharz ivez er beajoù a bellvor. En heklev da gement-se e ro programmadur ar Gouel ur plas bras da sonerezhioù ar bed, en ur dremen eus aodoù hanternoz Europa da ribloù ar mor Kreizdouarel, eus broioù ar Reter da Afrika, eus an Amerik da Geltia…\nGoran Bregovic, Idir, Carlos Nuñez, Rokia Traoré, Touré Kunda, Johnny Clegg, Marianne Faithfull, an Tambours du Bronx, Buena Vista Social Club… evit chom hep menegiñ an holl anezhe, zo deuet da rannañ leurenn vras Gouel Kan ar Vartoloded.\nUn emvod bagoù hengounel\nFest ar bagoù kozh eo ivez Gouel Pempoull. Bep daou vloaz e vez degemeret er porzh meur a gant bag eus mare ar bagoù e koad.\nHa war o bourzh, o akipajoù, tost da 1000 « bleiz-mor » touet, kozh ha yaouank. Derc’hent ar gouel e kemeront perzh e « pred an akipajoù », ur pred brudet ha buhezek anezhañ, ha bep beure e kemeront perzh er gornadeg a gemenn digoradur ar gouel.\nTri devezh-pad e vez kinklet lenn niv. 1 porzh Pempoull gant gouelioù liesliv biskinennoù Kankaven ha Granville, old-gaffers ha bokoù-kourser Sant-Maloù, bagoù kregina morlenn Brest… bagoù deuet a bep lec’h, eus Dukark d’ar Roc’hell, eus Jerzenez ha Gwerzenez, eus aodoù kreisteiz Bro-Saoz, eus an Izelvroioù, eus Iwerzhon pe Alamagn… ha bageier dre-lien ha dre-roeñvoù…\nUr gouel keodedour\nGouel Pempoull en deus pennaennoù !\nPrederiet gant dazont ar blanedenn Douar, emañ-eñ e-touez gouelioù diazezourien Kengor ar gouelioù engouestlet evit un diorren padus ha kengret, m’eo izili anezhañ 23 gouel eus Breizh, hidiv an deiz.\nPrederiet gant dazont Breizh, deuet eo da vezañ ezel eus kevredigezh produet e Breizh. Gant ar youl voutin da ober evit sked touristel, evit diorren armerzhel ar vro, dre dalvoudekaat un identelezh kreñv.\nPrederiet gant bevliesseurted sevenadurel, tomm eo ouzh brudañ yezh ha sevenadur Breizh. Betek dont da vezañ, e 2008, ar c’hentañ gouel eus Breizh o tapout al label Ya d’ar Brezhoneg, roet gant Ofis ar Brezhoneg.\nFilm daranviñ #PL2023


Album Atterberg: Cello Concerto in C Minor, Op. 21 & Horn Concerto in A Major, Op. 28 , Kurt Atterberg by Nikolai Schneider | Qobuz: download and streaming in high quality\nNikolai Schneider >\nAtterberg: Cello Concerto in C Minor, Op. 21 & Horn Concerto in A Major, Op. 28\nNikolai Schneider|Atterberg: Cello Concerto in C Minor, Op. 21 & Horn Concerto in A Major, Op. 28\nReleased on 9/4/15 by CPO\nMain artist: Nikolai Schneider\nCello Concerto in C minor, Op. 21 (Kurt Atterberg)\nI. Andante cantabile - Allegro\nNikolai Schneider, Performer - NDR Radiophilharmonie, Orchestra - Ari Rasilainen, Conductor - Kurt Atterberg, Composer\nHorn Concerto in A major, Op. 28 (Kurt Atterberg)\nJohannes-Theodor Wiemes, Performer - NDR Radiophilharmonie, Orchestra - Ari Rasilainen, Conductor - Kurt Atterberg, Composer